Radio Smederevo 96.1MHz: фебруар 2010\nSutra je Svetski dan borbe protiv retkih bolesti\nIako u Srbiji čak pola miliona ljudi boluje od neke od oko 8.000 retkih bolesti, nedostaje nam registar ovih oboljenja. Nema Nacionalnog programa zbrinjavanja ovih pacijenata, a program dijagnostike je slabo razvijen, jer ih lekari teško prepoznaju. Čak 75 odsto retkih bolesti ugrožava najmlađe pacijente. Sutra je Svetski dan borbe protiv retkih bolesti.\nObjavio Radio Smederevo u 07:51 0 komentara\nSamostalni sindikat Smedereva i Opšte udruženje preduzetnika Smedereva počeli su pripremne aktivnosti u cilju formiranja lokalnog Socijalno-ekonomskog saveta, shodno zakonu. Sa inicijativom je i Gradska uprava Smedereva upoznata, koja treba da bude jedan od tri socijalna partnera u ovom savetu.\nObjavio Radio Smederevo u 07:48 0 komentara\nDo 11. marta traje rok za podnošenje zahteva za legalizaciju bespravno podignutih objekata u Srbiji. Od dokumenata, podsetimo, dovoljan je zahtev i elementarna potvrda o vlasništvu nad objektom, koji je bespravno izgrađen, izjavio je nedavno, gostujući u našem programu, Dragan Krstić, načelnik Odeljenja za urbanizam, izgradnju i komunalne delatnosti u lokalnoj samoupravi.\nObjavio Radio Smederevo u 07:44 0 komentara\nKategorija: Gradska uprava i javna preduzeća\nFudbaleri Smedereva ugostiće sutra ekipu Rada, u meču prvog kola nastavka šampionata Srbije. Utakmica se igra od 13 časova i 30 minuta.\nU okviru 18-og kola Super lige, rukometaši Smedereva gostuju sutra Planinki iz Kuršumlije.\nSusret je zakazan za 19 časova.\nKošarkaši Smedereva, u 19-om kolu Prve B lige, dočekuju sutra Jagodinu. Utakmica u Dvorani Smederevo počinje u 16 časova.\nFudbalerke smederevske Jerine sastaju se u nedelju sa ekipom Una Fortuna iz Kragujevca, u osmini finala Kupa Srbije. Utakmica je na programu od 13 časova, na igralištu u Vranovu.\nObjavio Radio Smederevo u 08:57 0 komentara\nObezbeđeni poslovi za prvu polovinu godine\nSmederevski Želvoz ušao je u 2010-tu godinu sa sigurnm poslovima za Železnice Srbije i za Grad Beograd. Iz podsticajnih sredstava Vlade Srbije, obezbedjeni su poslovi na dva elektromotorna voza, 60 putničkih i 80 teretnih vagona. Za potrebe Beograda, do juna bi trebalo da se završe tri elektromotorna voza. U drugom delu godine, generalni direktor Želvoza, doktor Slobodan Ristić, očekuje značajne, nove poslove od većinskog vlasnika, rumunskog konzorcijuma Grampet-Remar.\nObjavio Radio Smederevo u 08:56 0 komentara\nČlanovi Gradskog štaba za odbranu od poplave i leda, prilikom jučerašnjeg obilaska terena, gde je u proteklom periodu došlo da izlivanja reka i kanala iz svojih neregulisanih korita, konstatovali su da je poplavni talas koji je ugrožavao poljoprivredno zemljište i objekte prošao, te da je situacija na plavljenom području stabilna. Na snazi je redovna odbrana od poplava na reci Jezavi – Crvenom kanalu. Nivo Dunava juče je bio 592 centimetra, a redovna odbrana uvodi se na koti od 600 centimetara. Gradski štab za odbranu od poplave i leda nastaviće sa svakodnevim praćenjem stanja na ugroženom terenu i redovno obaveštavati o preduzetim merama, navodi se u saopštenju za javnost.\nObjavio Radio Smederevo u 08:54 0 komentara\nKrivična prijava protiv odgovornih u FK "Morava" iz Velike Plane\nPolicija u Smederevu podnela je krivičnu prijavu protiv pedesetogodišnjeg Slavka B. i pet godina starijeg Milana R. iz Velike Plane, odgovornih lica Fudbalskog kluba "Morava" iz Velike Plane, koji se sumnjiče da su falsifikovali službene isprave i utajili porez u iznosu od oko 4 miliona dinara, saopštila je policija. Osumnjičeni su, u periodu od 2006-te do polovine 2009-te godine isplaćivali naknade, premije i zarade igračima, trenerima i pomoćnim radnicima kluba, u iznosima većim od onih koji su, po Zakonu o porezu na dohodak građana, neoporezivi, a da nisu uplaćivali porez za iznos koji prelazi neoporezivi deo isplate. Takođe su, u istom periodu, više puta podizali novac sa računa kluba i vršili plaćanja raznih troškova, bez evidentiranja u poslovnoj dokumentaciji i bez plaćanja poreskih obaveza. Da da bi to prikrili, sačinjavali su spiskove igrača, u kojima su navodili i imena onih koji novac nisu primili. Krivična prijava je u redovnom postupku podneta Osnovnom javnom tužilaštvu u Smederevu, navodi se u saopštenju policije.\nObjavio Radio Smederevo u 08:53 0 komentara\nZbog otklanjanja kvara na distributivnom cevovodu, danas od 8 do 13 sati, bez vode, ostaće potrošači u Ulici Dimitrija Davidovića, od raskrsnice sa Ulicom 17. oktobra do Radosava Mirkovića. Potpuna normalizacija vodosnabdevanja očekuje se do 13 sati i 30 minuta, a veći poremećaji u snabdevanju mogu se prijaviti dežurnoj službi, informacija je iz smederevskog Vodovoda.\nZbog planiranih radova, danas od 9 do 14 časova, bez struje ostaće potrošači u Karađorđevoj ulici broj 45, ulaz 2 i 3. Zbog radova na rekonstrukciji niskonaponske mreže, od 9 do 14 sati, bez struje će biti potrošači u Lugavčini, deo sela od Doma prema Igralištu.\nObjavio Radio Smederevo u 08:20 0 komentara\nPobednici Demo Mastersa 7 - Destination iz Beograda\nPobednik Demo Mastersa 7, u organizaciji Beograda 202, je grupa Destination, saopštile su nam kolege iz Dvestadvojke. Posebna nagrada za najperspektivniji bend pripala je grupi Uvertira iz Novog Sada. Među superfinalistima nema predstavnika Smedereva.\nU ovogodišnjem takmičenju koje je trajalo godinu dana, učestvovalo je više od 170 demo grupa, sa oko 800 muzičara, na ukupno 52 koncerta. Glavna nagrada je izdavanje CD-a u produkciji Dvestadvojke i PGP-a.\nGrupa Destination je iz Beograda, iako su članovi benda beograđani, leskovčani i kruševljani. Postoje od marta 2008. godine. Iste godine osvojili su nagradu publike na festivalu GBOB - Global Battle of the Bends. Šaljivo kažu da imaju nameru da snime desetak albuma, napune Arenu nekoliko puta, postanu slavni u svetu i osvoje MTV nagradu. Zahvaljuju se publici i žiriju koji je glasao za njihovu pobedu, RTS-u , Beogradu 202 i Vladi Džetu na ukazanoj šansi i odlično organizovanom takmičenju. Poručuju svim bendovima da se prijave na konkurs za sledeće takmičenje Demo Masters 8, jer su njihova iskustva pozitivna.\nVeć danas, počinje novi krug takmičenja Demo masters 8, u klubu Living Room u beogradskom SKC-u. Za nove mlade bendove još nije kasno da se prijave.\nObjavio Radio Smederevo u 08:10 0 komentara\nSmederevo će danas posetiti turističko-privredni predstavnici opštine Vion, iz grada Neapoli sa Peloponeza. Posle prijema i prezentacije u Gradskoj upravi, članovi delegacije će, ukoliko vreme dozvoli, obići smederevsku tvrđavu i posetiti Udruženje srpsko-grčkog prijateljstva. Posle posete Sajmu turizma u Beogradu, u Smederevu je kratko boravila i delegacija grada pobratima - Velestina, koja je, zbog štrajka u Grčkoj, morala da se vrati u zemlju. Javni prevoz u Grčkoj je stao, a sve škole su zatvorene u sredu zbog štrajka radnika javnog i privatnog sektora, koji protestuju protiv mera štednje koje vlada uvodi da bi zemlju izvukla iz duboke ekonomske krize.\nObjavio Radio Smederevo u 09:18 0 komentara\nKategorija: Društvo, Gradska uprava i javna preduzeća\nU okviru književnog četvrtka, u smederevskoj Narodnoj biblioteci, večeras u 19 časova, biće predstavljena knjiga doktora Mladjana Cunjaka „Istorija Timara i crkve brvnare u Republici Srpskoj“. Osim autora, o knjizi će govoriti Jasmina Popović-Rusimović, arhitekta - viši konzervator i Staniša Petronijević, profesor. Medijator će biti Dragana Ilić.\nObjavio Radio Smederevo u 09:11 0 komentara\nNakon radova na rehabilitaciji kolovoza i trotoara u Ulici 17-og oktobra, nastavljeni su i radovi na rekonstrukciji Ulice Kralja Petra I. Ukoliko vremenski uslovi dozvole, najvažnije gradsko šetalište, trebalo bi da bude popločano i stavljeno u funkciju pešačke zone, najkasnije za 45 dana, izjavio je za Radio Smederevo, Nenad Krčum, direktor Direkcije za izgradnju grada.\nObjavio Radio Smederevo u 09:09 0 komentara\nPočeli su radovi na redovnom održavanju regionalnog puta R-202, deonica od naplatne rampe Vodanj do Smedereva, saopštio je Auto moto savez Srbije. Radiće se svakog dana od 8 do 16 sati, do 5-og marta, a u tom periodu saobraćaj će biti usporen i odvijaće se, na mestu na kome se izvode radovi, naizmeničnim propuštanjem vozila, uz asistenciju putara. Savet vozačima je da budu pažljivi i da brzinu vozila prilagode uslovima na putu.\nObjavio Radio Smederevo u 09:08 0 komentara\nZbog planiranih radova, danas od 9 do 14 časova, bez električne energije ostaće potrošači u Karađorđevoj ulici, brojevi 47, 49 i 51. Zbog radova na niskonaponskoj mreži, od 9 do 13 sati, bez struje će biti potrošači u Udovicama, deo sela na ulazu iz Smedereva.\nObjavio Radio Smederevo u 09:07 0 komentara\nPolicija u Smederevu podnela je nadležnom tužilaštvu krivičnu prijavu protiv troje maloletnika iz Smedereva, zbog sumnje da su izvršili krivično delo neovlašćene proizvodnje i stavljanje u promet opojnih droga. Kako navodi policija, osumnjičeni maloletnici su, od kraja decembra do polovine februara, marihuanu nabavljali od nepoznate osobe u blizini diskoteke "Silos" u Smederevu, a zatim preko svojih poznanika, drogu prodavali učenicima dve srednje škole u Smederevu. Početkom februara, u dvorištu jedne od srednjih škola u Smederevu, školski policajac je zatekao u kupoprodaji droge dva učenika, a nakon ličnog pregleda, izvršenog u prisustvu zamenika direktora škole, kod jednog od njih je dva pakovanja sa sadržajem zelene biljne materije koja asocira na opojnu drogu marihuanu. Nakon toga, u stanu osumnjičenih, pronađeno je još pet pakovanja sa istim sadržajem. Pripadnici Policijske uprave u Smederevu će, u okviru svojih zakonskih ovlašćenja, i u narednom periodu preduzimati adekvatne mere suzbijanju narkomanije na području Podunavskog okruga, saopštila je policija.\nObjavio Radio Smederevo u 07:29 0 komentara\n“Profit najvećih svetskih kompanija bio bi trećinu manji kada bi morale da plate cenu zagađenja životne sredine koje izazivaju, piše britanska štampa, pozivajući se na istraživanje Ujedinjenih nacija. U Srbiji mnoge fabrike čak i ne stvaraju profit, ali zagađuju životnu sredinu, a procenjuje se da je godišnja šteta zbog zagađenja vazduha između pola milijarde i milijardu i po evra. Četvrtina stanovnika udiše zagađeniji vazduh nego što je dozvoljeno. Ozbiljnija istraživanja o uticaju aerozagađenja na zdravlje ljudi, osim sporadičnih lokalnih, nikada nisu rađena. Po koncentraciji dima i čađi najzagađeniji grad je Užice gde se to odražava i na povećan broj respiratornih i kardiovaskularnih oboljenja, podaci su Instituta za javno zdravlje Srbije. U poslednjoj deceniji porast zagađenja registrovan je i u Smederevu, Kostolcu, Beogradu, Boru, Obrenovcu.. Nacionalni predstavnik za životnu sredinu i zdravlje Svetske zdravstvene organizacije, Elizabeta Paunović, kaže da je od svih bolesti u Srbiji, 27 odsto izazvano uticajima iz životne sredine, od kojih je najjači uticaj aerozagađenja. Zakonom o integrisanom sprečavanju i kontroli zagađivanja životne sredine propisano je da do 2015-te godine nijedno postrojenje neće moći da radi bez integrisane dozvole. To znači potpuno ispunjavanje ekoloških standarda koje je usvojila Evropska komisija a do sada je nije dobila ni jedna fabrika u Srbiji”, objavio je RTS.\nPrilikom prošlonedeljne posete ministra životne sredine i prostornog planiranja, Olivera Dulića, kompaniji Ju-es-stil Srbija u Smederevu, preneli smo informaciju, u vezi sa ulaganjem ove kompanije u zaštitu životne sredine. Ministar se, osim učestvovanja na konferenciji za novinare, nije duže zadražavao u fabrici. Prethodno smo pokušali da, preko Službe za odnose s javnošću, iskoristimo boravak ministra Dulića u Smederevu i da mu postavimo dodatna pitanja u vezi sa povećanim koncentracijama određenih parametara na automatskoj mernoj stanici u Radincu, ali i u Smederevu. Međutim, zbog ministrovih obaveza, nismo uspeli u toj nameri. Pored gospodina Dulića, Železaru je posetila i delegacija Ministarstva životne sredine, u kojoj su bili direktor Agencije za zaštitu životne sredine, Momčilo Živković i šef Odseka za praćenje kvaliteta vazduha, promene klime i alergenog polena, Tihomir Popović. Sa njima smo razgovarali o kvalitetu vazduha u Smederevu, mernim uređajima, zakonskoj regulativi i našem mestu u Evropi povodom aerozagađenja.\nObjavio Radio Smederevo u 06:39 0 komentara\nPolicija na Koridoru 10\nPripadnici policije podneli su krivičnu prijavu protiv četvorice muškaraca iz Inđije i Zemuna, zbog osnovane sumnje da su na auto putu, ukrali oko 750 litara goriva i tako oštetili dvojicu stranih državljana za ukupan iznos od oko 75 hiljada dinara. Oni su 17-og februara, u jutarnjim satima, istočili gorivo iz dva kamiona stranih registarskih oznaka, parkiranim na benzinskim pumpama u Velikoj Plani i Mihajlovcu. Kako je saopštila policija, krivična prijava će u redovnom postupku biti prosleđena Osnovnom javnom tužilaštvu u Smederevu, dok pripadnici Policijske uprave u Smederevu nastavljaju intenzivan operativni rad kako bi sprečili vršenje krivičnih dela u blizini Koridora 10. Namera policije je da se svim putnicima, a naročito stranim državljanima u tranzitu kroz Republiku Srbiju, obezbedi sigurnije putovanje, bez ovakvih ili sličnih neprijatnosti.\nObjavio Radio Smederevo u 06:37 0 komentara\nU Beogradu je otvoren 32. Međunarodni sajam turizma, i trajaće do 28. februara. Na površini od 13, 5 hiljada kvadrata predstavlja se 850 izlagača iz 41 zemlje. Ove godine na Sajmu je posebna pažnja posvećena Dunavu i vinu. Smederevo se posetiocima predstavlja u Hali 4 koja je rezervisana za domaći turizam. Novina je Sajam vina , takmičarskog karaktera, u kojem se domaći i regionalni proizvođači vina nadmeću u kategorijama najbolje domaće vino i najbolje vino Sajma.\nObjavio Radio Smederevo u 06:36 0 komentara\nJavno preduzece za stambene usluge i toplifikaciju sprovodi akciju otpisivanja kamate. Korisnicima usluga, koji do kraja februara izmire dugovanja za grejanje i odrzavanje zgrada, bice otpisana kamata. Ukoliko korisnici sklope sporazum o reprogramu duga, biće otpisana polovina duga na ime kamate.\nObjavio Radio Smederevo u 06:34 0 komentara\nKvalitet vazduha u centru Smedereva\nAutomatska stanica za merenje kvaliteta vazduha u centru Smedereva beleži povišene koncentracije sumpor dioksida. Za poslednja 24 sata, srednja vrednost je iznosila 140, a sinoć su registrovana 284 mikrograma po metru kubnom, što je iznad maksimalno dozvoljenih koncentracija. Po važećem Pravilniku o merenju imisije, u okviru dvadesetčetvoročasovnom merenja, dozvoljene su koncentracije sumpor dioksida do 150 mikrograma po metru kubnom. Prema preporuci Ujedinjenih nacija i Svetske zdravstvene organizacije, prosečna godišnja koncentracija sumpor dioksida trebalo bi da bude ispod 40 mikrograma po kubnom metru.\nObjavio Radio Smederevo u 10:56 0 komentara\nZbog radova na elektro mreži, od 8 do 13 časova, biće potrošači u Krupanjskoj ulici i deo Beogradskog puta, oko Želvozovog odmarališta na Jugovu.\nObjavio Radio Smederevo u 09:19 0 komentara\nTri porodična domaćinstva u Saraorcima poplavljena su, pa je angažovana Vatrogasna spasilačka jedinica iz Smedereva na prepumpavanju akumulirane vode iz poplavljenih gazdinstava, kao i na crpljenju poplavne vode u Radincu, saopštio je Gradski Štab za odbranu od poplava i leda. U poslednjih nedelju dana, od kako je počelo naglo otapanje snega, praćeno kišom, došlo je do izlivanja Golobačkog potoka u Saraorcima, reke Konjske na području Mihajlovca i Dobrog Dola i reke Ralje. Javno vodoprivredno preduzeće „Srbija vode“, uvelo je redovnu odbranu od poplava na novom koritu Jezave - Crveni kanal, na reci Ralji, na kanalskoj mreži u Godominskom polju i u Kolarima, dok je nivo akumulirane vode u naseljima Saraorci, Kolari, Ralja i Radinac u opadanju. Nivo Dunava u Smederevu juče je iznosio 560 centimetara. Gradski Štab za odbranu od poplava i leda, u skladu sa stanjem voda na području Smedereva, preduzimaće odgovarajuće mere.\nObjavio Radio Smederevo u 09:17 0 komentara\nRaste nivo Dunava\nNivo Dunava kod Smedereva danas iznosi 572, sto je 12 centimetara više nego juče. Dunav je u blagom dolasku zbog otapanja snega i toplog vremena, a vrh talasa se očekuje do kraja nedelje. Šef Lučke kapetanije u Smederevu, Hranislav Mirković, smatra da nivo Dunava neće preći 620 centimetara.\nObjavio Radio Smederevo u 09:14 0 komentara\nPDR za Centralno groblje, Industrijsku zonu, odmaralište Jugovo i Veslački klub\nKomisija za planove usvojila je juče Plan detaljne regulacije za “Centralno groblje”, Industrijsku zonu za mala i srednja preduzeća, za odmaralište Jugovo i Veslački klub. Najviše pažnje bilo je posvećeno novom Centralnom groblju, koje bi trebalo da bude na lokaciji Godominovih voćnjaka, pod imenom “Miloševe njive”, kod obilaznice. U prvoj fazi, groblje će biti na površini od 10 i po, od ukupno planiranih 40 hektara. Svi nacrti ići će na javni uvid, a kad sve sugestije budu razmotrene i sistematizovane, planski dokumenti biće prosleđeni lokalnoj skupštini na usvajanje.\nObjavio Radio Smederevo u 09:13 0 komentara\nČetvrta radna sesija PLATO projekta\nRegionalna privredna komora Požarevac i grupa preduzeća sa područja Regiona učestvuju u realizaciji projekta PLATO Srbija, koji predstavlja međunarodnu saradnju privrednog sektora Srbije i Belgije i drugih zemalja EU učesnika u PLATO projektu. Četvrta radna sesija ovog projekta biće održana danas od 13 do 18 časova u Plenumskoj sali Gradske uprave Smederevo.\nObjavio Radio Smederevo u 09:12 0 komentara\nNacionalna služba za zapošljavanje raspisala je Javni konkurs za organizovanje sprovođenja javnih radova u 2010-oj godini, koji će trajati do 10-og marta. Prezentacija Javnog konkursa, u organiziji Nacionalne službe za zapošljavanje – Filijale Smederevo i Odeljenja za privredu i preduzetništvo, biće održana danas od 10 časova u Velikoj sali Gradske uprave Smederevo.\nPadavine i niske temperature nepovoljno uticale na voćarske kulture\nVremenski uslovi u prethodnom periodu sa obilnijim snežnim padavinama i izrazito niskim temperaturama, nepovoljno su uticali na voćarske kulture na teritoriji Smedereva. Prema podacima sa terena, uočena su oštećenja na cvetnim pupoljcima kod breskve i nektarine, potvrdio je, za program Radio Smedereva, Boban Marković, u Poljoprivrednoj stručnoj službi zadužen za voćarstvo. Kod jabučastog voća, rodni potencijal je solidno smanjen u odnosu na prethodnu godinu, navodi Marković.\nPredavanje za poljoprivredne proizvođače u Saraorcima\nU cilju podizanja produktivnosti, uvođenja novih savremenih tehnologija i modernizacije poljoprivredne proizvodnje, Grad Smederevo u saradnji sa Udruženjem stočara „Pomoravlje“ organizovaće predavanje za poljoprivredne proizvođače, danas od 18 časova, u Lovačkom domu u Saraorcima. Predavanje će najvećim delom biti posvećeno ratarskoj i povrtarskoj proizvodnji, odnosno planu aktivnosti za 2010-tu godinu.\nNastavljeni radovi u Ulici 17. oktobra\nZahvaljujući pogodnim vremenskim uslovima, nastavljeni su radovi na rekonstrukciji trotoara u Ulici 17. oktobra u Smederevu. Prema rečima Nenada Krčuma, direktora Direkcije za izgradnju urbanizam i građevinsko zemljište, na redu je postavljanje i izgradnja ivičnjaka i nastavak sledeće faze - uređenje trotoara u Ulici 16. oktobra.\nObjavio Radio Smederevo u 11:56 0 komentara\nDirektor Doma zdravlja u Smederevu, doktor Andjelka Arsenijević, u izjavio za Radio Smederevo, kaže da deca petog razreda osnovne škole u Drugovcu, koja su u četvrtak primila vakcine protiv rubeola, zauški i malih boginja, sa isteklim rokom trajanja, neće imati ozbiljnije zdravstvene posledice. Terenska služba Doma zdravlja u četvrtak je vakcinisala decu u osnovnoj školi u Drugovcu, a nakon intervencije roditelja, ustanovljeno je nekoliko ampula vakcine, sa isteklim rokom trajanja.\nObjavio Radio Smederevo u 11:46 0 komentara\nObavezna pisana saglasnost roditelja\nPredsednik Aktiva direktora smederevskih osnovnih škola, Dragan Jovičić, u izjavi za Radio Smederevo, kaže da je Aktiv još 9. februara, na sednici ovog tela, doneo odluku da škole ubuduće ne prihvataju bilo kakve obaveze nametnute sa strane, koje nisu definisane godišnjim planom rada. Osim zdravstvenih pregleda i vakcinacija, za sve ostale eksterne obaveze – kroseve, ulične trke, neplanirane posete muzejima, bioskopu, pozorištu, radnim organizacijama, te kulturnim i javnim manifestacijama - aktiv direktora osvnih škola, preporučio je direktorima škola, razrednim starešinama i nastavnicima traženje obavezne pisane saglasnosti roditelja.\nObjavio Radio Smederevo u 11:43 0 komentara\nViše od 4,5 miliona evra biće investirano u Smederevo\nPored sredstva iz NIP-a, u vrednosti od 75 miliona dinara, tokom ove godine, na teritoriji grada Smedereva, preko nadležnih ministarstava, izvodiće se nekoliko velikih radova.\nMinistarstvo za infrastrukturu radiće rekonstrukciju i izgradnju pruge do nove luke Smederevo na Dunavu. Vrednost ove investicije je 200 miliona dinara. Ministarstvo rudarstva i energetike gradiće magistralni gasovod od Osipaonice do Požarevca i glavne merno-regulacione stanice, čija je vrednost 80 miliona dinara. Preko Ministarstva trgovine i usluga izgradiće se prva faza rezervoara i prateće infrastrukture za naftu i naftne derivate od po 15 hiljada kubnih metara. Vrednost ove investicije je 100 miliona dinara.\nSport minulog vikenda\nAtletičar Smedereva, Slobodan Stanković, osvojio je drugo mesto u trci na 8 kilometara u konkurenciji mlađih seniora, na Prvenstvu Srbije u krosu, koje je održano u Borči. Srebrno odličje pripalo je i mlađoj pionirki Dejani Mihajlović u trci na hiljadu metara, dok je treći na cilj stigao mlađi pionir Kristijan Ristić, na deonici od hiljadu 500 metara. Mlađi pioniri Atletskog kluba Smederevo postali su državni prvaci u krosu u ekipnoj konkurenciji, dok su mlađe pionirke zauzele drugo mesto.\nKošarkaši Smedereva poraženi su juče u Vranju od domaćeg Juga sa 81: 79, u meču 17 – og kola Prve B lige. U sledećem kolu Smederevci dočekuju ekipu Jagodine.\nU derbiju 13 – og kola Prve lige, kuglaši Smedereva pobedili su kao domaćini, na Adi Ciganliji, Ibar iz Kraljeva rezultatom 7:1. Posle ovog kola Smederevci se nalaze na deobi drugog mesta sa Kraljevčanima. U sledećem kolu, za dve nedelje, smederevski kuglaši gostuju Rakovici.\nU Rumi je proteklog vikenda održano kadetsko prvenstvo Srbije u džudou. U konkurenciji 170 takmičara iz 60 klubova, dva treća mesta zauzeli su predstavnici džudo kluba Bezbednost iz Smedereva.\nObjavio Radio Smederevo u 11:41 0 komentara\nNagrađen smederevski gitarista\nMladi smederevski gitarista Filip Živanović, maturant smederevske Muzičke škole „Kosta manojlović“ osvojio je drugu nagradu, u svojoj kategoriji, na nedavno završenom Gitar art festivalu. Filip Živanović je u klasi Bojane Stojanović.\nObjavio Radio Smederevo u 15:04 0 komentara\nKoncert muzičkih talenata Smedereva\nPošto je školski raspust zbog pandemije gripa pomeren, mnogi koncerti u okviru NOKOS-a su odloženi. Tako će večeras u smederevskom Centru za kulturu u 19 časova biti održan koncert muzičkih talenata Smedereva.\nObjavio Radio Smederevo u 15:03 0 komentara\nKontrola zagađenja vazduha, vode i tla\nMinistar životne sredine i prostornog planiranja Oliver Dulić, prilikom jučerašnje posete kompaniji Ju Es Stil u Smederevu, najavio je da će u narednih 60 dana biti potpisan još jedan Sporazum o investiranju ovog preduzeća u zaštitu životne sredine, „kako bi se postigla precizna kontrola zagađenja“. Takođe je dogovoreno da Agencija za zaštitu životne sredine izvrši potrebne popravke na postojećoj stanici za monitoring, kao i da postavi nekoliko novih stanica za kontrolu zagađenja vazduha, vode i tla. Govoreći o budućim investicijama, ministar je poručio Smederevcima da će Ministarstvo strogo kontrolisati svaki industrijski pogon koji stigne u našu zemlju i da neće dopustiti da ijedna nova fabrika u Srbiji bude simbol zagađenja, već tehnološko rešenje koje čuva životnu sredinu.\nPodaci o kvalitetu vazduha u realnom vremenu danas ponovo mogu da se očitavaju sa veb strane Agencije za zaštitu životne sredine. Od srede i tokom jučerašnje posete ministra Dulića kompaniji Ju Es Stil Srbija u Smederevu, potencijalnim posetiocima sajta nije bio omogućen pristup. Kako Radio Smederevo saznaje u ovoj agenciji, problem je bio tehničke prirode. Merna stanica u Radincu je i tokom protekla 24 sata registrovala srednje vrednosti suspendovanih čestica na granici propisanih koncentracija, dok je oko ponoći, zabeleženo maksimalnih 188 mikrograma po metru kubnom.\nObjavio Radio Smederevo u 15:02 0 komentara\nBez posla 7 hiljada 800 Smederevaca\nU januaru ove godine u Smederevu je evidentirano 7 hiljada i 800 lica na evidenciji Nacionalne službe za zapošljavanje. Najmanji broj nezaposlenih bio je u novembru prošle godine, dok je 2005-te godine bez posla bilo oko 26 hiljada Smedereveca. Nacionalna služba za zapošljavanje objavila je ovih dana šest javnih poziva za subvencije poslodavcima za otvaranje novih radnih mesta, finansijsku pomoć prilikom pokretanja sopstvenog biznisa, kao i poziv za zapošljavanje osoba u okviru planiranih javnih radova u Srbiji. U toku je i projekat „Prva šansa“, koji će omogućiti nova radna mesta za 16 hiljada mladih do 30 godina.\nObjavio Radio Smederevo u 10:00 0 komentara\nUsvojena Informaciju o rezultatima berbe jesenjih kultura i setvi pšenice\nGradsko veće, na poslednjoj sednici, usvojilo je Informaciju o rezultatima berbe jesenjih kultura i setvi pšenice, u kojoj se navodi da je berba najdominantnije kulture – kukuruza, realizovana stopostotno na teritoriji Smedereva. Prosečan prinos bio je 4,5 tone suvog zrna po hektaru, a u silose i koševe do sada je smešteno blizu 73 hiljade tona. Zbog lošeg vremena, setva pšenice nije završena u optimalnom agrotehničkom roku, dok je rod jabuke premašio očekivanja i sa vrlo dobrim kvalitetom dostigao količinu od 18 tona po hektaru.\nObjavio Radio Smederevo u 09:59 0 komentara\nPlanovi Fonda za razvoj poljoprivrede\nFond za razvoj poljoprivrede, prema usvojenom planu i programu, ove godine raspologaće sa blizu 98 miliona dinara. Za kreditiranje ili subvencionisanje kamata kredita poljoprivrednih gazdinstava obezbeđeno je skoro 69 miliona dinara ili 70 posto sredstava, na subvencije će biti potrošena četvrtina novca, odnosno 25 miliona, dok je obavezna rezerva 1 posto i iznosi 977 hiljada i 500 dinara. Obaveza potencijalnih korisnika je da budu upisani u registar poljoprivrednih gazdinstava.\nObjavio Radio Smederevo u 09:58 0 komentara\nSport od 19-og do 21-og februara\nOdbojkaši Smedereva ugostiće danas Ribnicu iz Kraljeva, u meču 4-og kola Mini lige za plasman od 5-og do 8-og mesta. Utakmica u Dvorani Smederevo počinje u 19 časova.\nKošarkaši Smedereva, u 18-om kolu Prve B lige, gostuju u nedelju Jugu iz Vranja. Susret je na programu od 16 časova i 30 minuta.\nU okviru 17-og kola Prvenstva Srbije, rukometaši Smedereva dočekuju sutra Dinamo iz Pančeva. Meč u Dvorani Smederevo zakazan je za 18 časova.\nU derbiju 13-og kola Prve lige, kuglaši Smedereva, u nedelju, kao domaćini, na Adi Ciganliji igraju protiv drugoplasiranog Ibra iz Kraljeva. Meč počinje u 11 časova.\nKarate klub Smederevac u nedelju će biti domaćin prvog ovogodišnjeg turnira Lige šampiona, koji se organizuje pod pokroviteljstvom Srpske karate federacije - Šotokan. Na turniru će nastupiti po 12 najuspešnijih karatista u svim starosnim kategorijama u 3 discipline. Takmičenje počinje u 9 časova i 30 minuta u Dvorani Smederevo, a ulaz je besplatan.\nObjavio Radio Smederevo u 09:57 0 komentara\nZa zaštitu životne sredine 60 miliona dolara\nMinistar životne sredine i prostornog planiranja, Oliver Dulić, posetio je danas kompaniju Ju-es-stil Srbija u Smederevu, kako bi se upoznao novom opremom za zaštitu životne sredine, u koju je investirano oko 60 miliona dolara. Ministar Dulić je sa predstavnicima Ju-Es Stil Srbija razgovarao i o monitoringu vazduha, a najavio je i da će Ju-Es Stil Srbija sledeće godine ući u proces za dobijanje integrisane dozvole za postrojenja. Generalni direktor kompanije Metju Perkins je izjavio da je Ju-es-stil Srbija prva kompanija koja je potpisala ovakav sporazum sa Ministarstvom životne sredine i da Kompanija nastavlja da bude lider kako u oblasti zaštite na radu, tako i u oblasti zaštite životne sredine. Gradonačelnik Smedereva Predrag Umičević istakao je da je investicija od 60 miliona dolara u nove sisteme zaštite životne sredine od velikog značaja za grad Smederevo, izrazivši očekivanje da će kompanija Ju-es-stil Srbija nastaviti da radi na projektima zaštite životne sredine i u budućnosti.\nObjavio Radio Smederevo u 14:45 0 komentara\nOdržana sednica Gradskog veća Smedereva – nove cene usluga Komunalca\nGradsko veće Smedereva juče je usvojilo, i prosledilo skupštini na razmatranje, rešenje da Vladimir Krstin više ne bude vršilac dužnosti, već direktor Javnog komunalnog preduzeća Vodovod. Prihvaćeni su i Predlog za davanje davanje saglasnosti na Program i plan rada Fonda za razvoj poljoprivrede u ovoj godini i Informacija o rezultatima berbe jesenjih kultura. Članovi Gradskog veća, pored ostalog, izglasali su Predlog rešenja o osnivanju Saveta za bezbednost saobraćaja i imenovanju predsednika, zamenika i članova saveta, kao i Informaciju o legalizaciji bespravno izgrađenih objekata na teritoriji Smedereva.\nOdlukom Gradskog veća, dozvoljeno je povećanje cena usluga Komunalca. Od 4 do 6 odsto, biće povećane cene obaveznih troškova sahranjivanja, iznošenja i deponovanja smeća, kao i pijačnih usluga na zelenoj, robnoj i kvantaškoj pijaci. Povećana je i cena odnošenja i čuvanja nepropisno parkiranih vozila.\nObjavio Radio Smederevo u 14:43 0 komentara\nPad cena žive stoke\nNa Stočnoj pijaci u Smederevu situacija je bila nešto bolja nego prethodne sedmice. Solidna je ponuda prasadi i tovljenika u klasi. U odnosu na prethodni period, zabeležen je pad cena svih kategorija svinja, a narocito je pad bio izražen na obližnjim stočnim pijacama u Saraorcima, Osipaonici i Selevcu.\nZbog sniženja cena tovljenika, sveže svinjsko i juneće meso, trebalo bi do kraja sedmice da pojeftini za 10 procenata. Neki klaničari nove cenovnike izbaciće već danas, a u velikim marketima očekuju pojeftinjenje za dane vikenda.\nObjavio Radio Smederevo u 14:42 0 komentara\nLegalizacija do 11-og marta\nRok za podnošenje zahteva za legalizaciju bespravno podignutih objekata, prema novom Zakonu o izgradnji, ističe 11-og marta. Načelnik Odeljenja za urbanizam, izgradnju i komunalne delatnosti u lokalnoj samoupravi, Dragan Krstić, izjavio je, za Radio Smederevo, da je za pet meseci u Smederevu podneto 338 zahteva za legalizaciju. Legalizacija prosečnog gradjevinskog objekta, površine od 100 kvadratnih metara, u trećoj ili četvrtoj prigradskoj zoni, koštaće od 10 do 12 hiljada dinara, uz mogućnost plaćanja u više mesečnih rata. Prema procenama u lokalnoj samoupravi, na teritoriji grada i u selima, ostalo je još skoro 10 hiljada nelegalizovanih objekata.\nObjavio Radio Smederevo u 14:41 0 komentara\nIzborna skupština Samostalnog sindikata u Smederevu\nNa jučerašnjoj izbornoj skupštini Samostalnog sindikata u Smederevu konstituisano je Gradsko sindikalno veće od 29 članova, usvojeni su izveštaji o radu sindikata i nadzornog odbora i programski zadaci sindikata za narednih pet godina. Za predsednika je izabran Stanimir Trailović, za sekretara Saša Torlaković, koji su i do sada obavljali ove funkcije. Delegati na Kongresu SSS biće Siniša Prelić i Ružica Petrović. Izbornoj skupštini juče je prisustvovao Ljubisav Orbović, predsednik Saveza samostalnih sindikata Srbije.\nObjavio Radio Smederevo u 11:40 0 komentara\nSednica Gradskog veća posle dva meseca\nZa danas je zakazana je 62-ga sednica Gradskog veća Smedereva. Dnevni red nije saopšten. Sednica počinje u 14 časova, a detalji će biti dostupni javnosti posle konferencije za novinare od 16 sati.\nObjavio Radio Smederevo u 11:39 0 komentara\nMali promet na Produktnoj berzi\nNa Produktnoj berzi u Novom Sadu zabeležen je veoma mali promet. Kukuruzom, kao dominantnom robom, trgovano je u količini od svega 275 tona. Cena je u padu i iznosila je 11 dinara 66 para sa PDV-om. Prosečna cena pšenice bila je 12,24 dinara. U opštem tržišnom sivilu treba istaći pojavljivanje kompleksa soje, a od ostalih roba predmet trgovanja bilo je samo još mineralno đubrivo UREA.\nObjavio Radio Smederevo u 11:37 0 komentara\nDetalji o upisu u prvi razred Gimnazije\nU smederevskoj Gimnaziji, danas od 19 časova, biće organizovan sastanak sa učenicima osmog razreda i njihovim roditeljima. Tema skupa je upis u prvi razred filološkog, društveno jezičkog i prirodno-matematičkog smera. Na sastanku će djaci i roditelji biti upoznati sa načinom upisa, planom rada i mogućnostima za dalje školovanje.\nMerna stanica Agencije za zaštitu životne sredine u Radincu beleži povišene koncentracije suspendovanih čestica, a prekomerne vrednosti konstantno se registruju već nekoliko dana.\nZa poslednja 24 časa, srednja vrednost iznosi 156 mikrograma po metru kubnom, dok je jutros u 3 sata, izmereno maksimalnih 325 mikrograma, što daleko prelazi maksimalno dozvoljene koncentracije. Podaci sa ove merne stanice upućuju na zagađenje vazduha, koje je počelo sinoć oko 20 sati, dostiglo maksimum oko 3 sata, uz povišene koncentracije i danas, tokom prepodneva.\nPoređenja radi, za ovaj posmatrani period, srednje vrednosti suspendovanih čestica PM10, u Pančevu iznose 88, u Boru 37, u Beočinu 102, u Beogradu, kod Pančevačkog mosta, 95 i u Smederevu, odnosno Radincu, najviše - 156 mikrograma po kubnom metru.\nSlična situacija registrovana je i u nedelju, posebno u večernjim satima, a za poslednja tri dana, srednja vrednost suspendovanih čestica iznosila je 128 mikrograma, što je konstantno prekoračenje. Po Pravilniku o merenju imisije, samo za dvadesetčetvoročasovno praćenje, dozvoljena je koncentracija do 120 mikrograma po kubnom metru.\nZa razliku od Radinca, merna stanica u centru Smedereva trenutno ne beleži vrednosti suspendovanih čestica, zbog problema sa sistemom za uzorkovanje. Agencija za zaštitu životne sredine odlučila se na ovakav korak posle informacija u programu Radio Smedereva da je, iako nedavno servisirana, merna stanica beležila izuzetno visoke vrednosti suspendovanih čestica. Radio Smederevo je krajem prošle nedelje izveštavao o mogućem kvaru uređaja u centru grada. U Agenciji za zaštitu životne sredine nam je rečeno da je u pitanju bila greška, odnosno, da je došlo do zapušenja sistema za uzorkovanje.\nRepublička inspekcija za zaštitu životne sredine, početkom meseca, izvršila je dva vanredna inspekcijska nadzora u kompaniji Ju-es-stil Srbija u Smederevu, a za četvrtak je najavljena, prvobitno planirana za početak februara, pa odložena, poseta ministra životne sredine i prostornog planiranja, Olivera Dulića. Kompanija Ju-es-stil Srbija saopštila je danas da je poseta ministra Dulića i predstavnika Ministarstva životne sredine i prostornog planiranja kompaniji usledila povodom realizacije dvogodišnjeg Sporazuma kompanije sa ovim Ministarstvom iz januara 2008. godine, po kojem se Ju-es-stil obavezao da će uložiti 50 miliona dolara u projekte za zaštitu životne sredine do kraja 2009. godine.\nObjavio Radio Smederevo u 13:29 1 komentara\nPrva rata poreza\nLokalna poreska administracija je zbog jučerašnjeg prazlnika, pomerila rok za uplatu prve rate ovogodišnjeg poreza na nekretnine: kuće, stanove, vile, vikendice, garaže...\nRata iznosi jednu četvrtinu prošlogodišnjeg poreza na nekretnine.\nObjavio Radio Smederevo u 13:28 0 komentara\n„Forma Ideale“ otvorio je novi salon u Smederevu. Tim povodom, danas je održana konferencija za novinare, u salonu u Ulici Save Nemanjića broj 6.\nObjavio Radio Smederevo u 13:27 0 komentara\nKošarkaši Smedereva pobedili su juče, na svom terenu, drugi tim Partizana rezultatom 92:91, u meču 17-og kola Prve B lige. U sledećem kolu Smederevci gostuju Jugu iz Vranja.\nObjavio Radio Smederevo u 13:26 0 komentara\nZapušenje sistema za uzorkovanje\nMerna stanica Agencije za zaštitu životne sredine u centru Smedereva, jutros od 4 sata, beleži identičnu, prekomernu koncentraciju suspendovanih čestica od oko 6 hiljada mikrograma po metru kubnom, što upućuje na mogućnost kvara uređaja. Juče smo izveštavali o sličnom događaju, nastalom zbog greške, odnosno, zapušenja sistema za uzorkovanje. U Agenciji za zaštitu životne sredine saznajemo da je u sredu servisirana ova stanica, ali da su, pošto je reč o izuzetno osetljivim uređajima, mogući trenutni kvarovi.\nObjavio Radio Smederevo u 09:06 0 komentara\nDonacija za dve srednje škole\nSmederevo je juče posetio Zoran Trninić, pomoćnik ministra prosvete za investicije, povodom donacije ovog ministarstva od dva miliona dinara lokalnoj samoupravi Smederevo. Sredstva su opredeljena za rekonstrukciju i saniranje mokrog čvora i ostalih sanitarnih radova u Ekonomsko-trgovinskoj školi i u Gimnaziji Smedrevo. Sa njim su razgovarali: zamenik gradonačelnika, dr Jasna Avramović, zamenik predsednika Skupštine, Branče Stojanović, pomoćnik gradionačelnika za kulturu i obrazovanje, Dragan Stanić, pomoćnik gradonačelnika za lokalnu samoupravu Bojan Teofilović i član Gradskog veća za obrazovanje, Miša Ivković.\nObjavio Radio Smederevo u 09:03 0 komentara\nZima, zima, e pa šta je..\nSneg koji je padao tokom noći i jutra, stvorio je velike probleme u funkcionisanju saobraćaja. Glavni putni pravci uglavnom su prohodni, mada je na kolovozima sloj od raskvašenog snega i leda koji se topi. Iz Komunalca navode da je, zbog vremenskih uslova, sada svaki uspon problem i pored tri teška vozila koja neprestano čiste puteve i posipaju so. Loši uslovi za autobuski saobraćaj na svim pravcima, a sneg koji i dalje pada, dodatno otežava kretanje vozila, kaže dispečer u Lasti Smederevo, uz podatak da je jutros bilo neodržanih polazaka i kašnjenja od 15-20 minuta. Zastoja i nezgoda nije bilo, kažu u Saobraćajnoj policiji, odakle i savet da se bez preke potrebe ne kreće na put. Trotoari su neočišćeni, osim staza koje su građani napravili u najprometnijim delovima grada, pa pešaci koji se kreću kolovozom, vozačima otežavaju kretanje. Uz pažljivije učešće svih učesnika u saobraćaju, danas su neophodni dodatna opreznost i znatno sporija vožnja.\nMeteorolozi za danas predviđaju oblačno i vetrovito vreme sa snegom, duvaće umeren zapadni vetar. Uveče prestanak padavina. Maksimalna dnevna temperatura 1 stepen C. Temperatura izmerena u Radincu jutros u 7 časova iznosila je 1 stepen ispod nule, dok je u centru Smedereva jedva prelazila nulu. U nedelju i ponedeljak pretežno oblačno, maglovito i hladno. U utorak umereno oblačno, u noći će početi da pada kiša.\nObjavio Radio Smederevo u 07:49 0 komentara\nPodaci sa mernih stanica\nMerna stanica Agencije za zaštitu životne sredine u Radincu beležila je, tokom noći i jutra, povišene koncentracije suspendovanih čestica. Sinoć oko 9 časova, registrovano je 155 mikrograma po metru kubnom, a uređaji su i jutros pokazivali prekoračenje maksimalno dozvoljene koncentracije. Iako posmatrane srednje vrednosti ne prelaze propisane limite, pikovi su česti, što potvrđuju dnevni, trodnevni, sedmodnevni i mesečni izveštaji. Prekoračenja se dešavaju uglavnom noću, poput onog od 24-og i 25-og januara, kada je izmerena rekordna koncentracija za poslednjih mesec dana, od 483 mikrograma po kubnom metru. Pravilnik o merenju imisije zagađujućih materija propisuje maksimalno dozvoljenu koncentraciju, tokom dvadesetčetvoročasovnog merenja, od 120 mikrograma. Nesvakidašnju situaciju uočili smo jutros oko 2 sata na mernoj stanici u centru Smedereva. Naime, registrovana je ekstremno visoka koncentracija suspendovanih čestica, koja je iznosila 1,17 grama po kubnom metru, ili milion i 117 hiljada mikrograma. To je prouzrokovalo da srednja zabeležena vrednost bude oko 5o hiljada mikrograma po kubnom metru, što bi, da je merenje valjano, predstavljalo prekoračenje propisane granične vrednosti za više od 400 puta. U Agenciji za zaštitu životne sredine saznajemo da je u sredu servisirana ova stanica, ali da su i pored toga, pošto je reč o izuzetno osetljivim uređajima, mogući trenutni kvarovi. Oni se automatski otklanjaju. U njihovu tvrdnju uverila su nas kasnija merenja, kada su registrovane dozvoljene koncentracije. Stručnjaci ove republičke agencije sigurni su da je problem nastao zbog greške u sistemu za uzorkovanje.\nObjavio Radio Smederevo u 12:57 0 komentara\nNe zadovoljavaju uslove\nPrema podacima Školske uprave u Požarevcu, niko od smederevskih prosvetnih radnika, nije zadovoljio uslove za odlazak iz nastave uz stimulativne otpremnine, koje je nedavno predložilo ministarstvo prosvete. Ovo je gostujući u našem programu, izjavio Miša Ivković, član Gradskog veća, resorno zadužen za prosvetu. Prema podacima matične Školske uprave u Požarevcu, 5 hiljada nastavnika ili profesora, koji su stekli jedan od uslova za odlazak u penziju, nisu mogli da iskoriste predlog ministarstva da napuste nastavu uz stimulativne otpremnine.\nObjavio Radio Smederevo u 12:56 0 komentara\nRačunar i štampač na poklon\nGradskom đačkom parlamentu učenika osnovnih škola, lokalna samouprava Smedereva pokonila je lap top i štampač, objavljeno je na sajtu Gradske uprave. Poklon je uručio član Gradskog veća za obrazovanje Miša Ivković, u prisustvu predstavnika škole domaćina - Osnovne škole " Sveti Sava" i prosvetnog inspektora Mirjane Petrović.\nU ponedeljak je Svetski dan dece obolele od raka\nSvetski dan dece obolele od raka je 15. februar. U Srbiji od te bolesti godišnje oboli od 300 do 350 mališana. Dve trećine njih bude izlečeno. Svakome od njih potrebna je podrška. Za izlečenje, kažu, nisu potrebni samo lekari, već i bolji uslovi lečenja, pažnja i ljubav. Svetski dan dece obolele od raka, u našoj zemlji biće obeležen u subotu akcijom "Pramen nade" odnosno simboličnim masovnim šišanjem u cilju pružanja moralne i materijalne podrške deci oboleloj od raka i njihovim roditeljima.\nObjavio Radio Smederevo u 12:54 0 komentara\nKategorija: Društvo, Zdravstvo\nNovi roman Miomirke Nešić\nSmederevska Narodna biblioteka uskoro će da objavi novi roman Miomirke Nešić „Vazdušna opasnost“. Ovo je treći roman ove smederevske autorke. Roman bi trebalo da se pojavi do 24. marta ove godine, pre godišnjice NATO bomradovanja Srbije.\nObjavio Radio Smederevo u 12:53 0 komentara\nU okviru Etnološke radionica, u smederevskoj Narodnoj biblioteci danas u 12 časova, učiteljica Slađana Milovanović govoriće o narodnoj tradiciji u jeziku i književnosti. Učestvovaće učenici smederevskih osnovih škola „Doktor Jovan Cvijić“ i „Dimitrije Davidović“.\nObjavio Radio Smederevo u 12:52 0 komentara\nNa osnovu odluke Svetog arhijerejskog sinoda Srpske pravoslavne crkve, a zbog ranijeg početka Vaskršnjeg posta, sutra se praznuje sveti Simeon bogoprimac. Došlo je do pomeranja i dana kada se praznuje Sretenje Gospodnje. Srpska pravoslavna crkva slavi ovaj praznik 15-og februara po gregorijanskom kalendaru, međutim, Sretenje se ove godine obeležava u nedelju, 14-og februara. U nedelju se slavi i sveti Trifun, zastitnik vinogradara i vinara. Kod vernika katoličke veroispovesti sutra je praznik svetog Valentina, u narodu poznat kao Dan zaljubljenih.\nObjavio Radio Smederevo u 12:51 0 komentara\nPovišene koncentracije sumpordioksida\nAutomatska stanica za merenje kvaliteta vazduha u centru Smedereva beleži povišene koncentracije sumpor dioksida, sa blagim trendom rasta. Za poslednja 24 sata, srednja vrednost je iznosila 140, a u utorak popodne registrovana su 363 mikrograma po metru kubnom, što je iznad maksimalno dozvoljenih koncentracija. U poređenju sa ostalim industrijskim centrima u Srbiji, jedino se u Boru, povremeno, registruju tako visoke koncentracije sumpordioksida. Prema preporuci Ujedinjenih nacija i Svetske zdravstvene organizacije, prosečna godišnja koncentracija sumpordioksida trebalo bi da bude ispod 40 mikrograma po kubnom metru.\nObjavio Radio Smederevo u 11:29 0 komentara\nIzrada plana u nadležnosti Vlade Srbije\nJuče je u gradskoj upravi održana konferencija za novinare, na kojoj je javnosti saopštena informacija da se Odluka o izradi plana deteljne regulacije sektor severo – istok za izgradnju rafinerije, stavlja van snage. Naime, gradonačelnik Smedereva, Predrag Umičević je ovu odluku doneo u skladu sa tadašnjim Zakonom o planiranji i izgradnji. Resorno Ministarstvo za prostorno planiranje i zaštitu životne sredine dostavilo je gradskoj upravi tumačenje, u kome se navodi da mora da se postupi po novom zakonu, koji je stupio na snagu 11- og septembra 2009-te godine.On predviđa izradu prostornog plana posebne namene, a njegova izrada i donošenje biće u nadležnosti Vlade Republike Srbije. Ovakav korak resornog Ministarstva za prostorno planiranje će usporiti investitora, rekao je juče gradonačelnik, Predrag Umičević, i dodao da je sada sve u nadležnosti Vlade Republike Srbije i ministarstva, osim izdavanja zemlje u zakup, o čemu odlučuje Skupština grada Smedereva.\nObjavio Radio Smederevo u 11:27 0 komentara\nSmederevska policija, rasvetljavajući okolnosti vezane za nedavno otkriveno krijumčarenje nafte, podnela je krivičnu prijavu protiv četrdesetdvogodišnjeg Saše J. i pedesetpetogodišnjeg Milorada G. iz Grocke, radnika "NIS Petrol promet"-a, zbog osnovane sumnje da su zloupotrebili službeni položaj i falsifikovali službene isprave, i protiv pedesetogodišnjeg Nebojše P. iz Smedereva, zbog sumnje da je zloupotrebio službeni položaj podstrekavanjem. Osumnjičeni radnici "NIS Petrol"-a, na benzinskim stanicama "Grocka 1" i "Grocka 2" sačinili su ukupno 18 lažnih računa o prodaji dizel goriva na ime Nebojše P. iz Smedereva, u ukupnoj vrednosti od oko 300 hiljada dinara, koje je on koristio u pokušaju da prikrije nelegalnu kupoprodaju dizel goriva, kojom se bavio na području Smedereva. Ovako izdati računi nikada nisu bili prikazani u poslovnoj dokumentaciji, što je konstatovano i od strane Sektora korporativne zaštite preduzeća "NIS Petrol promet".\nKrivična prijava je u redovnom postupku podneta Osnovnom javnom tužilaštvu u Smederevu, navodi se u saopštenju policije.\nObjavio Radio Smederevo u 11:24 0 komentara\nSmanjen broj odsustvovanja đaka\nNakon informacije da je epidemija novog gripa pod kontrolom i da ima sve manje registrovanih obolelih od virusa H1N1, smanjen je i broj odsutnih učenika u smederevskm osnovnim i srednjim školama, izjavila je za Radio Smederevo, Mirjana Petrović, šef Odseka za prosvetnu inspekciju u lokalnoj samoupravi. Nadoknađivanja izgubljenih radnih dana neće biti, a direktori škola i nastavnici uskoro će dobiti najavljeno upustvo Ministarstva prosvete o načinu sažimanja gradiva, o čemu je govorio nadležni ministar.\nObjavio Radio Smederevo u 11:23 0 komentara\nU prostorijama Gradske uprave, danas od 10 do 16 časova, biće organizova akcija dobrovoljnog davanja krvi, u okviru Zimske kampanje. Iz smederevskog Crvenog krsta pozivaju humane ljude da se odazovu ovoj akciji, koju organizuje Institut za transfuziju krvi.\nSrpska pravoslavna crkva danas slavi Sveta tri jerarha, praznik vaseljenskih hrišćanskih učitelja, Vasilija Velikog, Grigorija Bogoslova i Jovana Zlatoustog, čija su objedinjena teološka učenja obeležila vizantijsku crkvu 11. veka i usmerila pravoslavno bogoslovlje. Na osnovu odluke Svetog arhijerejskog sinoda Srpske pravoslavne crkve, a zbog ranijeg početka Vaskršnjeg posta, danas se, umesto 12. februara, praznuju Sveta tri jerarha.\nSrpska radikalna stranka danas obeležava svoju slavu Sveta tri jerarha. Sečenje slavskog kolača obaviće se u prostorijama Gradskog odbora ove stranke sa početkom u 11 časova i 30 minuta.\nObjavio Radio Smederevo u 11:22 0 komentara\nFilip na Gitar art festivalu\nMladi smederevski gitarista Filip Živanović, učenik Muzičke škole „Kosta Manojlović“ iz klase profesorke Bojane Stojanović, danas će početi takmičenje na ovogodišnjem Gitar art festivalu. Na ovom značajnom gitarističkom festivalu sutra će koncert u Centru Sava imati gitarista Pako de Lusija.\nObjavio Radio Smederevo u 11:21 0 komentara\nSastanak predstavnika biblioteka Podunavskog okruga\nU smederevskoj Narodnoj biblioteci, danas od 11 časova i 30 minuta, biće održan radni sastanak direktora, delegata Podružnice Bibliotekarskog društva Srbije za Podunavski okrug i stručnog kolegijuma radnika opštinskih biblioteka Podunavskog okruga. Biće reči o primeni novog standarda za javne biblioteke, naučno-stručnom skupu “Biblionet 2010” i aktivnostima Podružnice Bibliotečkog društva Srbije.\nObjavio Radio Smederevo u 11:20 0 komentara\nPoništena prodaja Televizije Smederevo\nAukcijska prodaja Javnog preduzeća Televizija Smederevo poništena je, objavila je Agencija za privatizaciju. Podsetimo, aukcija je održana 29-og januara, kada je, u nadmetanju dva konzorcijuma, dostignuta cena od 42 miliona dinara. Početna cena na aukciji bila je 90 hiljada dinara, a minimum investicija 2,5 miliona dinara.\nObjavio Radio Smederevo u 12:13 0 komentara\nSuspendovane čestice i sinoć prelazile MDK\nSinoć je merna stanica Agencije za zaštitu životne sredine u Radincu ponovo registrovala koncentracije suspendovanih čestica, koje su prelazile granične vrednosti. U 20 časova, izmerena je maksimalna koncentracija od 201, dok je srednja vrednost za poslednja 24 sata iznosila 103 mikrograma po metru kubnom. Aktuelni evropski zakoni propisuju da srednja dnevna koncentracija ne bi trebalo da prelazi 50 mikrograma, dok po domaćem Pravilniku o merenju imisije, dvadesetčetvoročasovno posmatranje dozvoljava koncentraciju suspendovanih čestica do 120 mikrograma po kubnom metru.\nObjavio Radio Smederevo u 12:10 0 komentara\nUspešni dohodovni programi\nCrveni krst Smederevo uspešno realizuje dohodovne programe u Domu u Maloj Krsni. Reč je o mini farmi svinja, plasteničkoj i ratarskoj proizvodnji i drugim programima. Početkom marta treba da se završi objekat namenjen uzgoju tovnih pilića, zahvaljujući donaciji američke nevladine organizacije Svetski servis crkava. Ceo projekat zasniva se na tome da Crveni krst Smedereva bude ozbiljan partner u proizvodnji hrane. Hrana koja se dobije od ovog projekta biće iskorišćena za ishranu korisnika narodne kuhinje.\nElektronsko preuzimanje blanko obrazaca\nGradska uprava Smederevo omogućila je elektronsko preuzimanje blanko obrazaca koji se koriste uz podnošenje predmeta. Zahtevi, prijave, obaveštenja, žalbe, kao i informacija o potrebnoj dokumentaciji za legalizaciju objekata, mogu se preuzeti sa sajta smederevo.org.rs.\nObjavio Radio Smederevo u 12:09 0 komentara\nSrpski pokret obnove danas će održati konferenciju za novinare povodom potpisivanja sporazuma sa Deomokratskom strankom. Na konferenciji će biti reči i o aktuelnoj političkoj situaciji. Susret sa novinarima zakazan je za 16 sati.\nObjavio Radio Smederevo u 12:08 0 komentara\nU smederevskom Centru za kulturu, večeras u 19 časova i 30 minuta, biće održan informativni čas Škole govorništa. Kako da postanete dobar govornik podučavaće profesor nebojša Jovanović.\nObjavio Radio Smederevo u 12:07 0 komentara\nInspekcijski nadzor i danas\nMerna stanica Agencije za zaštitu životne sredine u Radincu, tokom prethodne dve noći, ponovo je očitavala povišene vrednosti suspendovanih čestica. Maksimalne koncentracije, izmerene oko ponoći, iznosile su 132 i 174 mikrograma po metru kubnom, a srednja dnevna vrednost bila je 97 mikrograma. Iako je za sutra bio najavljen celodnevni obilazak, inspekcijski nadzor Kompanije Ju-es-stil Srbija u Smederevu, biće obavljen danas, saznaje Radio Smederevo u Ministarstvu zaštite životne sredine i prostornog planiranja.\nDemokratska stranka neće odstupiti od svoje politike i obećanja, koje je dala građanima na poslednjim izborima, a to su zaštita životne sredine, privlačenje novih investitora, nova radna mesta, razvoj poljoprivrede i odgovorna socijalna politika, rekao je na današnjoj konferenciji za novinare, Predrag Umičević, gradonačelnik Smedereva i predsednik Gradskog odbora ove stranke u Smederevu.\nUmičević je, u današnjem obraćanju novinarima, rekao i da trenutno nema skupštinske većine za sazivanje sednice gradskog parlamenta i da su izbori neminovnost, ukoliko se ne postigne dogovor sa političkim partnerima.\nObjavio Radio Smederevo u 11:55 0 komentara\nSaopštenje Privrednog suda u Požarevcu\nPrivredni sud u Požarevcu, u saopštenju za javnost, navodi da smanjenje broja sudija sa 9 na 5, nije uticalo na rad u ovoj ustanovi. Posle stupanja na snagu Zakona o stečajnom postupku, Privrednom sudu su podneta tri predloga za otvaranje stečaja i to za požarevačku „Putogradnju“, društveno preduzeće „Plana-reprodukciona farma svinja“ u likvidaciji iz Trnovča i „Voćar palankom Stefko“ iz Smederevske Palanke. Od ukupno 640 predmeta svih vrsta rešena su 223 u oblasti privrednih prestupa, navodi se u saopštenju Privrednog suda u Požarevcu.\nObjavio Radio Smederevo u 11:19 0 komentara\nKategorija: Društvo, Privreda\nZa danas je zakazano potpisivanje ugovora o kupovini Televizije Smederevo. Potencijalni kupac je konzorcijum, čiji je ovlašćeni predstavnik Mane Zatezalo, sa aukcijskom ponudom od 38 miliona dinara.\nObjavio Radio Smederevo u 11:16 0 komentara\nPoljoprivredna stručna služba u Kolarima danas od 11 sati organizuje savetovanje za poljoprivredne proizvođače o stanju i zaštiti voćarskih kultura na području Smedereva. Predavači su Boban Marković, Žaklina Mladenović i Slavica Stojkić, u ovoj ustanovi zaduženi za voćarstvo i zaštitu voća, a najavljeno je prisustvo i obraćanje gostiju iz ’’Galenika Fitofarmacije’’.\nObjavio Radio Smederevo u 11:14 0 komentara\nNS prikuplja potpise za vanredne izbore\nGradski odbor „Nove Srbije“, odlukom lidera stranke Velimira Ilića, počeo je da prikuplja potpise građana za raspisivanje vanrednih parlamentarnih izbora. Potpisi Smederevaca prikupljaju se u prostorijama stranke, u Nemanjinoj 18.\nObjavio Radio Smederevo u 11:13 0 komentara\n“Mesec u plamenu“\nU smederevskom Centru za kulturu, večeras od 20 časova, gostovaće Beogradsko dramsko pozorište sa komadom Sanje Domazet „Mesec u plamenu“ u režiji Stefana Sablića. U predstavi igraju Đurđija Cvetić, Danijela Štajnfeld i Miloš Pjevač.\nObjavio Radio Smederevo u 11:11 0 komentara\nKo će i kada biti novi vlasnik Televizije Smederevo\nMane Zatezalo(konzorcijum), potencijalni je vlasnik Televizije Smederevo po ponuđenoj ceni od 38 miliona dinara. Do ovakvog obrta došlo je zato što prvobitni kupac, Aleksandar Vlajković(konzorcijum), koga je na aukciji zastupao Milan Lukić, ne ispunjava uslove, saopšteno je iz Agencije za privatizaciju. Jovica Šešlak, predstavnik konzorcijuma koji je za poslednji gradski medij u Smederevu sa društvenim kapitalom ponudio 38 miliona dinara, nije mogao da potvrdi da li će ovaj konzorcijum sutra da potpiše kupoprodajni ugovor i faktički postane većinski vlasnik ovog preduzeća. Zastupnik drugog konzorcijuma, koji je već bio viđen kao novi vlasnik, Milan Lukić, nije želeo da komentariše novonastalu situaciju. Podsetimo, Televizija Smederevo prodata je 29-og januara na aukciji za 42 miliona dinara, što je oko 470 puta više od početne cene. Početna cena je bila 90 hiljada dinara, minimum investicija oko 2, 5 miliona dinara, dok ukupne obaveze Televizije Smederevo iznose oko 13 miliona dinara.\nObjavio Radio Smederevo u 12:24 0 komentara\nNovooboleli od karcinoma - jedan dnevno\nPrema podacima Higijensko-epidemiološle službe smederevskog Zdravstvenog centra “Sveti Luka” u prošloj godini registrovana su 364 novoobolela od karcinoma. To je nešto manje nego 2008. godine, kada je od raka obolelo 406 pacijenata. Brojni su faktori obolevanja od malignih bolesti, a jedan od njih i zagađena životna sredina.\nObjavio Radio Smederevo u 12:20 0 komentara\nSmederevski Crveni krst već nekoliko meseci objavljuje Elektronski bilten, čiji je urednik magistar Slobodan Stanković, koji je ujedno i predsednik Komisije za informisanje ove humanitarne organizacije. Ova Komisija planira da osmisli i veb sajt Crvenog krsta Smedereva.\nObjavio Radio Smederevo u 12:17 0 komentara\nPoraz odbojkaša i košarkaša, obraz osvetlali kuglaši\nOdbojkaši Smedereva izgubili na svom terenu od Spartaka iz Ljiga sa 3:1 u setovima, u meču drugog kola Mini Super lige. Naredne subote Smederevci gostuju “Mladom radniku” iz Požarevca.\nKošarkaši Smedereva poraženi su u Inđiji od Železničara 72:58 u 16. kolu Prve B lige. U sledećem kolu ekipa Smedereva dočekuje Partizan 2, u okviru 11. kola Prve lige.\nKuglaši Smedereva pobedili, kao domaćini, niški Čair rezultatom 6:2. Naredene nedelje gostuju u Pančevu ekipi Železničara.\nObjavio Radio Smederevo u 12:16 0 komentara\nSrpska pravoslavna crkva i pravoslavni vernici danas obelezavaju Velike ili Vaskršnje zadušnice, praznik sećanja na sve preminule, kada se posećuju groblja i pale svece na grobovima najbližih i u hramovima.\nZbog danasnjih zadusnica, Saobracajno preduzeca Lasta pojacalo je rezim saobracaja prema Novom groblju. Polasci su u 8 sasova i 50 minuta, 9 i 50, 10 i 30 i 11 sati i 30 minuta.\nObjavio Radio Smederevo u 08:44 0 komentara\nPosle besplatnih akcija NIS-a, u ovoj godini skoro pet miliona građana dobiće i besplatne akcije "Telekoma" i aerodroma "Nikola Tesla", a tokom 2011. godine i EPS-a.\nZa razliku od NIS-a, akcije ovih preduzeća, prema odluci Vlade podeliće se pre privatizacije. Za "Galeniku", procedura će biti drugačija.\nDržava do kraja juna treba da proceni tržišnu vrednost kapitala "Telekoma" i Aerodroma, od kojeg će 15 odsto kroz akcije da podeli građanima.\nBivši i sadašnji zaposleni u tim preduzećima dobiće akcije u vrednosti od 200 evra po godini staža.\nPet akcija NIS-a sada vredi 2.500 dinara, a vrednost akcija "Telekoma" i Aerodroma, kako kažu nadležni, biće određena na samoj berzi.\nSneg koji intenzivno pada od 4 sata ujutru, naneo je velike probleme putarima i vozilima u Smederevu. Sneg pracen olujnim vetrom stvara vece nanose i dodatno otezava saobracaj i kretanje pesaka.\nDezurne ekipe Zimske sluzbe u Komunalcu su na terenu i ciste saobracajnice u centru grada, snega na kolovozu ima, ali su ovog jutra registrovane kriticne tacke na usponima prema Carini i ostalim perifernim mesnim zajednicama, kaze, za Radio Smederevo, Jovica Blagojevic, upravnik Radne jeninice Cistoca.\nNa magistralnim i regionalnim putevima ima problema, ali su putari na terenu, izjavio je Milos Nikolic, dezurni u Sekciji za puteve.\nObjavio Radio Smederevo u 08:43 0 komentara\nRekordna koncentracija suspendovanih čestica\nTokom noći i jutra, merna stanica Agencije za zaštitu životne sredine u Radincu, registrovala je visoke koncentracije suspendovanih čestica, koje značajno premašuju maksimalno dozvoljene vrednosti. Srednja vrednost ovih materija, u poslednja 24 časa, iznosila je 193 mikrograma po metru kubnom. Nešto pre ponoći, uređaji su zabeležili 340, a jutros oko 3 sata, neshvatljivih 408 mikrograma po kubnom metru, što je neslavni rekord za posmatrani period. Aktuelni evropski zakoni propisali su da srednja dnevna koncentracija ne bi trebalo da prelazi 50 mikrograma po metru kubnom. Po važećem Pravilniku o merenju imisije iz 1992. godine, dvadesetčetvoročasovno posmatranje dozvoljava koncentraciju suspendovanih čestica do 120 mikrograma po metru kubnom. Nova Uredba, koja reguliše ovu oblast, trebalo bi da bude usvojena do kraja maja, definisaće i praškaste materije, koje do sada nisu obuhvaćene postojećim propisima Srbije, ali i limite koji će biti u saglasju sa evropskim. Republička inspekcija za zaštitu životne sredine posetiće, naredne srede, Kompaniju Ju-es-stil Srbija u Smederevu, kako bi tokom celodnevnog obilaska, izvršila zvaničan inspekcijski nadzor, a u vezi sa aerozagađenjem prethodnih dana. Radio Smederevo nezvanično saznaje da je Inspekcija, vanredno, i danas u Kompaniji. U Ministarstvu zaštite životne sredine i prostornog planiranja, rečeno nam je, da će se, povodom najnovijeg zagađenja vazduha u Smederevu, oglasiti u ranim popodnevnim satima.\nObjavio Radio Smederevo u 12:21 0 komentara\nJuče obeležen Svetski dan borbe protiv raka\nPovodom Svetskog dana borbe protiv raka, Svetska zdravstvena organizacija pokrenula je kampanju da se upozori na potrebu smanjenja stope smrtnosti od tog glavnog uzročnika smrti u svetu. Ove godine kampanja, posvećena prevenciji, ima zajednički slogan: "Prevencija raka je moguća". Svake godine u svetu oboli više od 12 miliona ljudi, a 7,6 miliona umre od ove bolesti. Prema podacima Higijensko-epidemiološke službe smederevskog Zdravstvenog centra „Sveti Luka“ u prošloj godini registrovana su ukupno 364 novoobolela od malignih bolesti, kaže za Radio Smederevo, onkolog doktor Jelisaveta Stefanović, predsednik smederevskog Odbora Društva Srbije za borbu protiv raka.\nManje povreda na radu\nOdeljenje inspekcije rada u Smederevu, prošle godine je, na području Podunavskog okruga, registrovalo 40 teških povreda radnika na poslu, jednu kolektivnu i 3 lake povrede. Najveći broj povreda je bio u industriji, u proizvodnji metala, građevinarstvu i ostalim privrednim granama.\nU Kompaniji Ju-es-stil Srbija u Smederevu, lane je registrovano 26 povreda na radu. To je za 44 odsto manje nego u 2008-oj godini. U Čeličani, Toploj valjaonici, Bezbednosti i Vatrogasnoj jedinici, prošle godine nije bilo povreda radnika na poslu.\nObjavio Radio Smederevo u 12:19 0 komentara\nKategorija: Privreda, Zdravstvo\nMemorijal “Miloš Đorđević”\nGitarista Filip Živanović, učenik smederevske Muziške škole "Kosta Manojlović", pobednik je Memorijala Miloš Đorđević, koji je po treći put održan u Muzičkoj školi "Stevan Mokranjac" u Požarevcu. Prema odluci tročlanog žirija pobedniku je kao nagrada pripala gitara, dar porodice Miloša Đorđevića.\nObjavio Radio Smederevo u 12:18 0 komentara\nSvečana sednica UO Crvenog krsta\nPovodom 134 godine rada, u Klubu Crvenog krsta, danas u 13 časova i 30 minuta, biće održana svečana sednica Upravnog odbora Crvenog krsta Smedereva. Predsednik ove humanitarne organizacije Živoslava Lazić, govoriće o istorijatu i razvoju Crvenog krsta, a profesor u penziji Milorad Damnjanović izložiće dokumentarni materijal o Crvenom krstu.\nU prostorijama Gradskog odbora Demokratske stranke u ulici Kralja Petra Prvog, danas do 15 časova, organizovana je akcija dobrovoljnog davanja krvi. Predsednik Gradskog odbora ove stranke Predrag Umičević i ostali funkcioneri organizovano će dati krv. Akciju organizuju Institut za transfuziju krvi Srbije i Demokratska stranka.\nU Gradskom odboru Demokratske stranke Srbije, u podne je počela konferencija za novinare, a tema je “Prikupljanje potpisa za referendum protiv izgradnje rafinerije u Smederevu”.\nObjavio Radio Smederevo u 12:15 0 komentara\nOdbojkaši Smedereva, sutra će dočekati Spartak iz Ljiga, u 2-om kolu Mini lige. Za Smederevce će ovo biti najvažniji meč u dosadašnjem toku sezone, pošto su poslednji na tabeli sa 7, dok pretposlednji Spartak ima 11 bodova. Meč se igra sutra od 19 sati u Dvorani Smederevo, a ulaz je besplatan.\nU 16-om kolu Prve B lige, smederevski košarkaši gostovaće će sutra u Inđiji ekipi Železničara. Susret počinje u 19 časova.\nNa Adi Ciganliji, kuglaši Smedereva ugostiće sutra niški Čair, u 11-om kolu Prve lige Srbije.\nObjavio Radio Smederevo u 12:14 0 komentara\nU emisiji Na zdravlje, danas od 10 časova, gost je onkolog doktor Jelisaveta Stefanović, predsednik smederevskog odbora Društva Srbije za borbu protiv raka. Biće reči o najnovijim podacima u vezi sa malignim oboljenjima na području Smedereva, kao i o aktivnostima Društva, povodom Svetskog dana borbe protiv raka. Autor emisije je Dragan Pavlović, a broj telefona za Vaša pitanja, 221-323.\nObjavio Radio Smederevo u 09:34 0 komentara\nSaopštenje Ministarstva životne sredine\nRepublička inspekcija za zaštitu životne sredine utvrdila je juče vanrednim inspekcijskim nadzorom da je u Radincu kod Smedereva došlo do značajnog povećanja koncentracije praškastih materija. Koncentracija praškastih materija se prati na automatskoj mernoj stanici u Radincu, a ona je iznosila 257 mikrograma po metru kubnom, od 9 do 10 časova. Na osnovu utvrđenog stanja Republička inspekcija zaštite životne sredine preduzeće sve zakonom propisane mere, navodi se u saopštenju Ministarstva životne sredine i prostornog planiranja.\nMerna stanica Agencije za zaštitu životne sredine u Radincu, tokom noći i jutra, registrovala je visoke koncentracije suspendovanih čestica, sa pikovima koji su dostizali neverovatnih 295 mikrograma po kubnom metru. Ova rekordno visoka koncentracija daleko premašuje maksimalno dozvoljene granične vrednosti, uz preporuke iz Agencije za zaštitu životne sredine da srednja dnevna koncentracija ne bi trebalo da prelazi 50 mikrograma po metru kubnom. Za poslednja 24 sata, srednja vrednost čestica PM10 iznosila je 157 mikrograma po kubnom metru.\nZbog povećane koncentracije suspendovanih čestica u Radincu, juče je Vesna Nanuševski, republički inspektor u Ministarstvu za zaštitu životne sredine, po prijavi, obišla Kompaniju Ju-es-stil Srbija u Smederevu. Nakon izvršene kontrole, uočeni su određeni propusti, izjavila je Nanuševski za Radio Smederevo, i dodala da je, po novom Zakonu o zaštiti životne sredine, kompanija dužna da prati koncentracije svih praškastih materija. Zato je Ju-es-stilu naloženo da postupi po odredbi ovog zakona, a kazne za nepoštovanje navedenih propisa iznose od milion do 3 milona dinara.\nObjavio Radio Smederevo u 07:50 0 komentara\nZabrinjavajući podaci o kvalitetu vazduha\nMerna stanica Agencije za zaštitu životne sredine u Radincu i danas je beležila visoke koncentracije suspendovanih čestica, sa tendencijom rasta u prepodnevnim satima. Srednje vrednosti čestica PM10, dostigle su posle 9 časova, krajnje upozoravajućih 250,5 mikrograma po kubnom metru, što daleko premašuje maksimalno dozvoljene granične vrednosti. Situacija je posle 11 časova stabilizovana i očitavane su niže vrednosti, ali takođe zabrinjavajuće. Radio Smederevo je danas kontaktirao Agenciju za zaštitu životne sredine, gde nisu želeli da komentarišu novonastalu situaciju bez odobrenja direktora, koji je na godišnjem odmoru. Ipak, nezvanično nam je rečeno da ne sumnjaju u verodostojnost podataka i ispravnost uređaja, koji je nedavno servisiran. Nezvanično nam je potvrđeno i da su dnevne vrednosti suspendovanih čestica i do tri puta uvećane, ali i da srednje dnevne, maksimalno dozvoljene koncentracije ne bi trebalo da prelaze 50 mikrograma po metru kubnom, što je pet puta manje od danas očitavanih podataka. U sledećem koraku, nadležni organi bi trebalo da utvrde izvor emisije pomenutih parametara. Da je situacija alarmantna, potvrdila je, u izjavi za Radio Smederevo, primarijus doktor Mica Sarić-Tanasković, načelnik Centra za higijenu i humanu ekologiju u Zavodu za javno zdravlje u Pančevu, koja je podsetila da, u vezi sa velikim zagadjenjem, lokalna zajednica ima obavezu da preduzme odgovarajuće zdravstvene mere. Primarijus doktor Mica Sarić-Tanasković, istakla je takodje i veliku ekonomsku štetu od posledica zagadjenja.\nObjavio Radio Smederevo u 12:25 0 komentara\nDemanti v.d. direktora Komunalca\nVršilac dužnosti direktora smederevskog Komunalca Julija Stojadinović, u današnjem saopštenju za javnost, demantovala je pisanje pojedinih medija o lošim uslovima u prihvatilištu za pse. Ona je istakla da su uslovi u prihvatilištu za pse lutalice u svakom slučaju bolji nego nego na ulici, kao i da je psima obezbeđen redovan obrok i kakvo-takvo sklonište. Takođe, u saopštenju se podseća da je prošle godine za ove namene izdvojeno 7 miliona dinara, a najavljena je i izgradnja prihvatiliša za pse u ovoj godini.\nPATO i DROM u Italiji\nPosle mnogih problema, glumci smederevskog PATOS-a i Romskog informativnog centra DROM do 5-og februara borave u Italiji. Njih četvoro učestvuju u radionici za mlade glumce. Smederevski Centar za kulturu već nekoliko godina saradjuje sa Tetarom Roma iz Leća. Do sada je relizovano nekoliko projekata. Jedan od njih je i Nomad scena, a u okviru kojeg je nastala predstava „Prosjačka oprea“. Predstava je osvajala nagrade na mnogim pozorišnim festivalima.\nVisoke koncentracije suspendovanih čestica i danas\nMerna stanica Agencije za zaštitu životne sredine u Radincu i danas beleži visoke koncentracije suspendovanih čestica, uz tendenciju rasta. Srednje vrednosti čestica Pe-em deset, izmerene u 9 časova i 36 minuta, iznosile su 250,5 mikrograma po kubnom metru, što daleko premašuje maksimalno dozvoljene granične vrednosti. Agencija na svom sajtu, gde je prikazan kvalitet vazduha u realnom vremenu, upozorava da su podaci sa automatskih stanica sirovi i neverifikovani. Takođe, navodi da ne postoje zakonski definisane granične vrednosti za mnoge parametre, pa i suspendovane čestice. Radio Smederevo ponovo podseća da je Svetska zdravstvena organizacija, u svojoj najnovijoj reviziji smernica za kvalitet vazduha, izostavila preporuku za suspendovane čestice, smatrajući da i vrlo niske koncentracije mogu negativno da utiču na zdravlje.\nObjavio Radio Smederevo u 10:36 0 komentara\nKZBS protiv izgradnje rafinerije\nKoalicija za bolje Smederevo će u narednih nekoliko dana, zatražiti sazivanje sednice Skupštine grada Smedereva, na kojoj bi se raspravljalo o izgradnji rafinerije, rečeno je na jučerašnjoj konferenciji za novinare. U ovoj grupaciji smatraju da bi nakon izgradnje rafinerije, Smederevo i život u njemu, sa aspekta životne sredine, bili dosta narušeni. Takodje je rečeno da je sramotno i neprimereno da građani nemaju ulogu o odlučivanju o izgradnji rafinerije, a lider Koalicije, Milan Lukić, kazao je i da grupacija koju on zastupa, više nema šta da traži u ovoj vlasti.\nObjavio Radio Smederevo u 10:35 0 komentara\nSavet sa dobrom namerom\nNadležni u smederevskom Vodovodu apeluju na potrošače da proveravaju ispravnost šahti i da zaštite vodomere i prilaze do kućnih instalacija u vreme niskih temperatura. Neispravnost šahti, ili oštećenje vodomera i vodovodnih cevi, mogu da uzrokuju velike gubitke, izjavio je, gostujući u programu Radio Smederevao, Tomislav Miljković, pomoćnik direktora u Vodovodu.\nObjavio Radio Smederevo u 10:33 0 komentara\nU okviru 21-ih Smederevskih svetosavskih svečanosti u Centru za kulturu u Smederevu, od 20 časova, “Gudači svetog Đorđa” održaće koncert klasične muzike.\nNarodna biblioteka Smederevo realizovaće, istim povodom, Svetosavsko darivanje knjigom, što podrazumeva besplatni upis učenika i studenata stipendista Fonda za podsticanje, obrazovanje i usavršavanje mladih talenata Smedereva\nObjavio Radio Smederevo u 10:32 0 komentara\nVraćena TV slika sa besplatnim paketima u februaru\nNajveći operator satelitske televizije u regionu - Total TV, svojim korisnicima je tokom februara omogućio besplatno gledanje dodatnih paketa programa, kako bi im nadoknadio dva dana bez slike, saopštio je ovaj provajder. Naime, zbog tehničkih problema na Eutelsat W2 satelitu, u sredu 27-og januara, došlo je do potpunog prekida signala na Total TV - najvećoj regionalnoj satelitskoj platformi, kao i kod drugih TV provajdera koji koriste Eutelsat, što je izazvalo prekide u emitovanju pojednih kanala u kablovsko-distributivnim sistemima. Ovaj prekid uzrokovao je probleme u distribuciji TV programa u čitavom regionu. Signal je u potpunosti vraćen u petak uveče. Ipak, zbog nastalih problema, određeni broj korisnika u šest zemalja regiona i dalje nema sliku. Uputstvo za vraćanje signala nalazi se na sajtu www.totaltv.tv, a ukoliko postoji problem sa prijemom signala, treba pozvati Korisnički servis, navodi se u saopštenju Total TV-a.\nObjavio Radio Smederevo u 10:27 0 komentara\nTeška saobraćajna nesreća kod Mihajlovca\nU teškoj saobraćajnoj nesreći koja se sinoć dogodila na auto-putu Beograd-Niš, kod Mihajlovca, jedna osoba je poginula, a druga je na Intenzivnoj nezi u Urgentnom centru u Beogradu i lekari se, zbog ozbiljnih povreda glave, bore za život Danila S., potvrđeno je Radio Smederevu u Kliničkom centru Srbije. Kako je saopštila policija, do nesreće je došlo tako što je "Micubiši pajero" beogradskih registarskih oznaka, najverovatnije zbog neprilagođene brzine, sleteo sa auto-puta i udario u metalni stub. Od siline udara vozilo se prepolovilo, nakon čega se prednji deo vozila zapalio. Vozač je podlegao povredama na licu mesta, navodi se u saopštenju policije.\nPovišene vrednosti suspendovanih čestica\nMerna stanica Agencije za zaštitu životne sredine u Radincu, beležila je jutros povišene vrednosti suspendovanih čestica, pa je u 8 časova i 30 minuta, PM10 iznosio 146,8 mikrograma po kubnom metru, što daleko premašuje granične vrednosti. Poređenja radi, uređaji u Pančevu registrovali su 22,8, u Boru 28,2 i u Beogradu, kod Pančevačkog mosta 59,2 mikrograma po metru kubnom. Podsećamo, Svetska zdravstvena organizacija smatra da čak i vrlo niske koncentracije mogu negativno da utiču na zdravlje.\nObjavio Radio Smederevo u 10:29 0 komentara\nStimulisanje redovnih platiša i otpisivanje kamate\nIz Javnog preduzeća za stambene usluge i toplifiukaciju podsećaju korisnike da je redovno izmirivanje obaveza jedini način za normalno funkcionisanje. Najvažniji zadatak ovog preduzeća jeste naplata zaostalih potraživanja za isporučenu toplotnu energiju. Tim povodom organizovali su akciju stimulisanja redovnih platiša i otpisivanje kamate u celini.\nU Ruskom Domu predstavljena knjiga Ruskih narodnih biljina\nU okviru Šestih Božićnih susreta u Ruskom Domu u Beogradu, predstavljena je knjiga Ruskih narodnih biljina, koju je na srpski jezik prevela Smederevka Vera Horvat. Knjigu je objavila Srpska književna zadruga.\nObjavio Radio Smederevo u 10:26 0 komentara\nPredstavljanje knjige “Crkva svete Petke Trnovske u Radincu”\nU okviru 21-ih Smederevskih svetosavskih svečanosti u Istorijskom arhivu, večeras u 19 časova, biće predstavljena knjiga doktora Mlađana Cunjaka “Crkva svete Petke Trnovske u Radincu”.\nObjavio Radio Smederevo u 09:48 0 komentara\nIzbor za najlepši slavski kolač\nPovodom svetog Atanasija, zaštitnika pekara, kovača i svih onih koji rade sa vatrom, u Centru za kulturu je organizovan izbor za najlepši slavski kolač, četvrti po redu. U takmičarskom delu učestvovao je 241 izlagač iz 11 seoskih udruženja i 11 gradskih mesnih zajednica. Komisija koju su činili đakon Igor Dimitrijević i etnolozi Tatjana Malinović i Marijeta Radišić, proglasila je najuspešnije učesnice: Pobednica je Dragica Simić iz MZ Donji grad, koja je nagrađena diplomom, peharom i novčanim iznosom od 5.000 dinara. Drugoplasirana, Jasmina Ristić iz MZ 25. maj, nagrađena je diplomom, peharom i novčanom nagradom u iznosu od 3.000 dinara i treća, Vladica Nešić iz MZ Zlatno brdo, koja je nagrađena diplomom, peharom i novčanom nagradom u iznosu od 2.000 dinara. U nedelju su, u izložbenom delu programa, svoje umeće pokazali i predstavnici Doma za stare i penzionere, Doma Crvenog Krsta, Kola srpskih sestara i smederevske pekare: Stari grad, Bilja i Kraljica.\nObjavio Radio Smederevo u 09:46 0 komentara\nOtežan saobraćaj prema šumadijskim selima\nSnežne padavine, tokom noći, uslovile su probleme u funkcionisanju saobraćaja u šumadijskom delu opšine, tačnije na pravcu prema Landolu i Badljevici. Kako saznajemo u smederevskoj Lasti, zastoja nema, a zakašnjenja su od 10 do 15 minuta. Dežurne ekipe Preduzeća za puteve – Požarevac, još su na terenu i rade na uklanjanju snega sa kolovoza. Na gradskim saobraćajnicama nije bilo problema u toku noći. Četiri kamiona zimske službe Radne jedinice „Čistoća“ dežurale su tokom noći i bacile 12 tona soli, izjavila je Julija Stojadinović, direktor Komunalca. Sve saobraćajnice u gradu su prohodne.\nObjavio Radio Smederevo u 09:56 0 komentara\nKatanac na Press klub Radio Smedereva\nPress klub Radio Smedereva, prvobitno zamišljen kao klub-restoran za novinare i njihove goste, intelektualce i slobodomisleće Smederevce, od danas, neće raditi. Za svog kratkog veka, jedinstvenom pozicijom, „skrivenom“ baštom u centru grada i specifičnom uslugom i atmosferom, privlačio je domaće i goste iz inostranstva, a godinama je bio i centar okupljanja brojnih učesnika najznačajnijih smederevskih manifestacija.\nObjavio Radio Smederevo u 09:50 0 komentara\nUpis i obnova od danas\nUpis novih gazdinstava ili obnova registracije već postojećih, obavljaće se od danas do 31-og marta. Ministarstvo poljoprivrede je od ove godine uvelo određene izmene kada je u pitanju registracija poljoprivrednih gazdinstava u Srbiji. Pojednostavljenje procedure odnosi se na prijavljivanje samo grupe poljoprivrednih kultura koje se sade ili seju.\nObjavio Radio Smederevo u 09:39 0 komentara\nKnjiževno veče u Istorijskom arhivu\nU okviru 21-ih Smederevskih svetosavskih svečanosti, u Istorijskom arhivu, večeras u 19 časova, biće predstavljena knjiga profesora doktora Radomira Životića „Kritika dnevne književnosti za decu“.\nPobeda košarkaša i poraz kuglaša\nU 15-om kolu Prve B lige, smederevski košarkaši kao domaćini bili su ubedljivi protiv Vrbasa - 107:88. Smederevci su trenutno treći na tabeli, a u sledećem kolu gostovaće ekipi Železničara.\nKuglaši Smedereva poraženi su juče na Banjici od Tehnohemije sa 2:0, u prvom kolu nastavka prvenstva Prve lige Srbije. U narednom kolu, Smederevci će kao domaćini u Beogradu dočekati niški Čair.\nObjavio Radio Smederevo u 09:37 0 komentara\n▼ фебруар (119)\nSaopštenje Štaba za odbranu grada od poplave i led...\nKrivična prijava protiv odgovornih u FK "Morava" i...\nPobednici Demo Mastersa 7 - Destination iz Beograd...\nPDR za Centralno groblje, Industrijsku zonu, odmar...\nPadavine i niske temperature nepovoljno uticale na...\nPredavanje za poljoprivredne proizvođače u Saraorc...\nViše od 4,5 miliona evra biće investirano u Smeder...\nUsvojena Informaciju o rezultatima berbe jesenjih ...\nOdržana sednica Gradskog veća Smedereva – nove cen...\nIzborna skupština Samostalnog sindikata u Smederev...\nSastanak predstavnika biblioteka Podunavskog okrug...\nKo će i kada biti novi vlasnik Televizije Smederev...\nPoraz odbojkaša i košarkaša, obraz osvetlali kugla...


Džikić kandidat za trenera Himkija\nAleksandar Džikić je kandidat da u narednoj sezoni bude trener Himkija, koji je u decembru 2010. otpustio Serđa Skariola posle loših rezultata, a od tada je tim predvodi Rimas Kurtinaitis,...\n22:37 >> 01:09\nKaha Laboral rutinski pobedila Partizan\nKošarkaši Kahe Laboral ubedljivo su savladali Partizan rezultatom 87:71 (21:16, 20:14, 28:19, 18:22) u poslednjem 10. kolu grupe A Evrolige.\nVujošević: Odmaram do kraja sezone\nBivši trener Partizana, CSKA i reprezentacije Crne Gore Duško Vujošević rekao je da sigurno neće raditi do kraja košarkaške sezone, a da će možda taj odmor produžiti i posle toga.\nJovanović: Očajan pristup presudio!\nTrener košarkaša Partizana Vlade Jovanović misli da je loš pristup njegovih igrača nazaslužniji za poraz od Himkija sa 92:65 u 7. kolu Evrolige.\nPartizan deklasiran u Rusiji\nKošarkaši Partizana poraženi su u sedmom kolu Grupe A Evrolige od Himkija rezultatom 92:65 (26:13, 24:24, 19:14, 23:14).\nDžerels ipak igra za Partizan u Rusiji\nNovi plejmejker Partizana Kurtis Džerels dobio je rusku vizu i naći će se sa ostalim igračima na terenu u 7. kolu Evrolige protiv Himkija.\nSkariolo: Podrška navijača bi nam mnogo značila\nPartizan bez pleja u Moskvi?\n23:11 >> 23:53\nKošarkaši Armani Džinsa pobedili su večeras u Milanu ekipu moskovskog CSKA rezultatom 71:65 u meču šestog kola grupe D Evrolige.\n21:05 >> 23:04\nŽalgiris nadigrao Himki, Efes bolji od CSKA\nKošarkaši Žalgirisa su u 5. kolu Grupe A Evorlige ostvarili četvrtu pobedu, a ovoga puta u Kaunasu je pao i ruski Himki - 73:65 (22:19, 16:14, 16:21, 19:11).\n21:02 >> 23:23\nKošarkaši Makabija savladali su Himki u gostima rezultatom 78:76 u poslednjem meču 4. kola grupe A Evrolige, pogotkom Dejvida Blua u poslednjoj sekundi meča.\n21:32 >> 00:14\nEL: Duda "pročitao" Unikahu, treći poraz CSKA\nNa mečevima 3. kola Evrolige košarkaši Olimpijakosa deklasirali su špansku Unikahu rezultatom 93:66, a pobede su ostvarili Žalgiris protiv Prokoma posle produžetka 74:68, i ruski Himki protiv...


Izvor: Mondo, 25.Mar.2019, 15:19\nIstraživačka stanica Petnica saopštila je danas će ove godine organizovati naučno-obrazovni program za učenike osnovnih škola, a da će prijavljivanje trajati do 30. aprila.\nUčenici će moći da se neposredno angažuju u aktivnostima teorijskog, praktičnog i istraživačkog karaktera u >> Pročitaj celu vest na sajtu Mondo << oblasti astronomije, biologije, elektronike, fizike, hemije, geografije, geologije, arheologije, matematike, psihologije, računarstva i sl. kao i kroz rad različitih radionica (računari, fotografija, novine, muzika...).\n"Cilj ove letnje naučne škole nije da se neke stvari nauče, koliko da polaznici steknu predstavu o različitim važnim oblastima, metodama i zadacima savremene nauke. U realizaciji ovog programa, koji će biti realizovan u dve grupe osnovaca u objektima Istraživačke stanice Petnica, učestvovaće više desetina naučnih i stručnih saradnika naše institucije", kaže Nikola Božić, programski direktor u Istraživačkoj stanici Petnica.\n"Vrlo je važno da učenici budu lično zainteresovani. Učenici ne dobijaju nikakve diplome i učešće na Letnjoj naučnoj školi ne donosi nikakve formalne olakšice u daljem školovanju. Rok za prijavljivanje kandidata je 30. april, a izbor učesnika će obaviti stručni tim IS Petnica", rekao je Božić.\nSve informacije se mogu naći na sajtu www.petnica.rs\nRadio Televizija Vojvodine: Petnica: Konkurs za talentovane osnovce


Novi Gran pri za Vranjance - JuGmedia\nDokumentarni film „Vladimir“ autorke Danice Mirić, snimljen u produkciji dopisništva RTS u Vranju, osvojio je Gran pri na 10. međunarodnom festivalu dokumentarnog filma „Roma life“, održanom u Budimpešti, u Mađarskoj.\nProšle godine prvu nagradu dobio je Slađan Stojanović za film „Bazen“\nFilm govori Vladimiru Kastilju Gamboi, Kubancu, koji slika portrete na neobičnim površinama. Spletom životnih okolnosti dolazi u Srbiju, poput migranata iz bliskoistočnih zemalja boravi u Prihvatnom centru u Preševu, i tu nastavlja da stvara.\nFestival „Roma life“ posvećen je životu Roma i migranata. Ovo je drugo učešće na tom festivalu i drugi Gran pri zaredom za dokumentarne filmove u produkciji Dopisništva RTS u Vranju.\nFilm „Vladimir“ je prikazan i na ovogodišnjem festivalu „Profest“ u Bačkoj Topoli, gde je osvojio treću nagradu, na „Interferu“ u Beogradu osvojio je diplomu Festivala, a vranjska publika imala je priliku da ga pogleda na „Dokumentu 2017“.\nUŽAS U LESKOVCU: Dete umalo poginulo slikajući se pored novogodišnje rasvete u centru grada


Selaković: Notarijat za bolje pravosuđe : Nadlanu.com\nSelaković: Notarijat za bolje pravosuđe\nObjavljeno 28. feb 2013. / 13:33:59\nKako se navodi u saopštenju Ministarstva pravde, Selaković je razgovarao sa predsednikom Komore izvršitelja Mihailom Dragovićem i njegovim saradnicima o daljem napretku te profesije koja "treba da unapredi efikasnost pravosudnog sistema u Srbiji".\nMinistar pravde je pozdravio sve napore izvršitelja radi daljeg usavršavanja i afirmacije sistema izvršitelja. Predstavnici Komore izvršitelja su se zahvalili na pomoći ministarstva u proteklom periodu.\nOni su naglasili da je Komora izvršitelja Srbije postala članica Međunarodne unije izvršitelja u novembru 2012. godine, kao i da su uspostavili dobru saradnju sa kolegama iz regiona, ističući da im razmena iskustva sa drugim država omogućava dalje usavršavanje.\nPredstavnici Komore su od Ministarstva zatražili i pomoć koja im je potrebna u potencijalno rizičnim situacijima. Selaković ih je obavestio da će u toku godine Ministarstvo pravde i državne uprave raditi na izradi predloga Zakona o pravosudnoj polici, kojim će biti regulisano i pitanje neophodne asistencije i zaštite izvršitelja.\nMinistar je kazao da se posebna pažnja mora posvetiti potencijalnom riziku od stvaranja kartela izvršitelja, kao i da se ne sme dozvoliti da građani percipiraju izvršitelje kao uterivače dugove.\n"Osnovni cilj izvršitelja jeste da direktno doprinose efikasnosti sprovođenja pravde", naveo je Selaković.


Vukosavljević: Izmene medijskih zakona moguće i pre medijske strategije | Novinska agencija Beta\nDRUšTVO | 07.08.2018 13:55\nVukosavljević: Izmene medijskih zakona moguće i pre medijske strategije\nMinistar kulture i informisanja Srbije Vladan Vukosavljević izjavio je danas da njegov kabinet razmišlja o tome da li su izmene medijskih zakona potrebne i pre donošenja nove medijske strategije.\n"Upravo ovih dana razmišljamo o tome da li je potrebno menjati i praviti odredjene izmene medijskih zakona. Ta aktuelnost nema veze sa strateškim opredeljenjima iz budućeg teksta strategije već sa tim da bi neke izmene mogle biti donete i u medjuvremenu", rekao je Vukosavljević u intervjuu za agenciju Beta povodom dve godine od stupanja na funkciju ministra.\nVukosavljević je to rekao upitan da li će se medijska legislativa menjati i pre usvajanja medijske strategije i na koji način kao i da li će Ministarstvo biti otvoreno za eventualne inicijative za izmene i dopunu postojećih zakona.\nPrema njegovim rečima, sada ostaje da se obave konsultacije i sa drugim donosiocima odluka i sa Vladom Srbije.\n"To je sad pitanje šta je starije, kokoška ili jaje, da li ipak sačekati usvajanje nove strategije, pa u skladu sa principima naglašenim u njoj, spiskom zakona i potreba da se izvrše promene i adaptacije ili donošenje novih zakona. Druga mogućnost je da u procesu izrade medijske strategije predložimo izmene i dopune medijskih zakona za koje smatramo da su i sada aktuelne ili celishodne ili veoma potrebne", rekao je Vukosavljević.\nMinistar je demantovao navode da je odbacivanjem već gotovog Nacrta Medijske strategije, posle razgovora premijerke Ane Brnabić i predsednika Srbije Aleksandra Vučića, okrnjen legitimitet Ministarstva.\n"I dalje smatram da je tekst Nacrta strategije koji je sačinila Radna grupa Ministarstva dobar. Do takvih posledica dovela je primedba legitimitetu, odnosno podršci tekstu, jer su neka od važnih udruženja u samom toku procesa izrade strategije napustila Radnu grupu", rekao je ministar i dodao da veruje da će prvobitni tekst odbačene medijske strategije činiti veći deo novog dokumenta koji bi trebalo da bude gotov do kraja godine.\nVukosavljević je ocenio da ne bi smelo da se zaboravi da medijska udruženja nisu napustila radnu grupu za izradu strategije iz jedinstvenog razloga, već je za to svako imao svoj razlog.\n"Nije postojao jedinstven okvir primedbi ili rezervi prema postupcima i metodama Ministarstva", rekao je on.\nMinistar je dodao da je ideja bila da se uradi kvalitetan tekst, a onda da se kroz sveobuhvatnu široku javnu raspravu uključi što veći broj učesnika i da svi oni u "punom kapacitetu izraze svoje rezerve, daju predloge za korekciju, druga rešenja, čak i suprotna rešenja".\nPrema njegovim rečima, do suprotnog stanovništa došlo se iz različitih razloga malo pod pritiskom medijskih udruženja jer ona smatraju da je važno da svako relevantno udruženje učestvuje u radnoj grupi.\n"Legitimitet Ministarstva apsolutno nije okrnjen. Svoj posao smo uradili. Na terenu smo političke procene da je važno da u izradi samog teksta, nečega što će biti na javnoj debati, učestvuje što više subjekata. To nije bilo neophodno, ali ako sepokaže da je bilo celishodno, bitno je da ćemo do kraja godine imati tekst medijske strategije, kako je najavljivano", rekao je mnistar.\nUpitan koja su ključna pitanja za koja očekuje predloge rešenja, Vukosavljević je rekao da ne želi da se bavi pretpostavkama. Dodao je da smatra da će ranije istaknuta pitanja biti platforma za dalji rad.\n"To su pitanja konkursnog finansiranja, elektronskih medija, interneta, novih medija. Medijska sfera se vrtoglavom brzinom menja i nepohodno je doći do gipkih rešenja i principa koji će zadovoljiti potrebe medijskog tržista", rekao je ministar.Naveo je da je radna grupa sebi postavila rok da tekst strategije bude gotov do kraja godine.\n"Srbija je trebalo da dobije strategiju pre dve godine. Kаd je otišlo ovo vreme treba sačekati još nekoliko meseci. Na rok treba gledati sa optimizmom", rekao je ministar i ponovio da veruje da će uradjeni tekst predstavljati najveći deo budućeg teksta.\nUpitan šta očekuje od susreta i saradnje Tima za pregovore Vlade Srbije i Koordinacionog tela medijskih udruženja i asocijacija i koje rezultate, ministar je naveo da očekuje otvorene razgovore o položaju, statusu i bezbednosti novinara.\n"Uvek je dobro da vrata za dijalog budu otvorena, bez obzira na stereotipe ", rekao je on i dodao da su "interesi predstavnika medija, bezbednost novinara i njihov status pitanja od interesa svake razumne vlade i medijskog sektora".


Evo čime ćemo plaćati ruski gas\n09/12/2014 | 21:53\nSrpsko meso, sir i lekovi prvi su na listi robe koju Rusima možemo da ponudimo u zamenu za njihov gas, pišu Novosti.\nPosle telefonskog razgovora srpskog i ruskog predsednika Tomislava Nikolića i Vladimira Putina, ponovo je aktuelizovan "toling sistem". To je upravo trgovina kojom bismo mi Moskvi ponudili robu za energente.\nNakon što je, prema nezvaničnim informacijama, propao dogovor sa Moskvom oko kupovine gasa po povlašćenim cenama za Azotaru, Petrohemiju i MKS Kikindu po 290 dolara za 1.000 kubika, plavi energent iz Rusije plaćali bismo upravo "tolingom".\nU robnoj razmeni sa Rusijom na našem "tasu" moglo bi se naći ono što prvenstveno nedostaje najvećoj zemlji sveta, a Moskva je najviše zainteresovana za naše prehrambene proizvode.\nZa Srbiju bi bilo dobro da ne mora da plaća gas već da umesto novca Rusima transportuje robu koju ne možemo da prodamo u okruženju, kaže savetnik za poljoprivredu predsednika Privredne komore Srbije Vojislav Stanković.\nPored mesa, mleka, sireva, možemo da im damo i slatkiše, sokove, konzervirano voće i povrće, ali i cipele, nameštaj, lekove… Taj sistem je poznat i kao "barter" aranžman.\nOvakvom saradnjom bi se, prema Stankovićevim rečima, značajno povećala naša spoljna trgovina jer, kada jednom krenemo da šaljemo srpske proizvode, rusko tržište će ih posle tražiti i za novac.\nMada je razmena ruskih energenata i srpskih proizvoda planirana kao robna transakcija, ipak, ne može da prođe potpuno bez novca. I u ovom sistemu se na kraju svake godine pravi bilans, pa ukoliko se utvrdi da je neka strana dala više vredne robe, poravnanje se plaća u dolarima, kaže Stanković.\nProtivnici razmene ipak misle da računica koja nije opipljiva ne može Srbiji da donese veće zarade. Zamena gasa za našu hranu bi bio ruski ustupak Srbiji, govori ekonomista Saša Đogović. Ipak, to je samo "andol" za srpsku privredu, ali ne i veći pozitivni impuls.\nUkoliko Rusija, tvrdi Đogović, želi ozbiljno da nam pomogne, treba da ulaže i kupi barem deo Petrohemije, Azotare, MKS Kikinde. Ne možemo mnogo da dobijemo jeftinijim gasom ili onim koji menjamo za robu.\nEU će sa Rusijom razjasniti Južni tok?\nBeograd dobio hotel Radisson Blu Old Mill


Soni platio 229 miliona dolara kako bi studio Insomniac Games doveo u vlasništvo • Gejming PRO magazine\nRetko kada se desi da kompanije otkrivaju tačan novčani iznos koji je izdvojen za proširenje biblioteke igara, ili prisvajanje nekog novog studija, a kada se to desi uglavnom čujemo neke vrtoglavo visoke svote novca.\nKompanija Sony je prošlog avgusta rešila da Insomniac Games nakon dugogodišnje saradnje i zvanično uvede u bogatu Playstation porodicu. Tako je Insomniac Games postao first-party studio, što znači da će se posvetiti samo radu na igrama za Playstation sisteme, dok je pre sklapanja ovog ugovora imao i saradnju sa drugim izdavačima, kao što je Microsoft sa igrom Sunset Overdrive.\nOtkriveno je da je za kupovinu ovog poznatog studija izdvojio čak 229 miliona dolara, i to uglavnom u kešu, dok je ostatak uplaćen drugim tokom, poput investicija i akcija. Kupovina Insomniac Gamesa od strane Sonija je sasvim logičan potez, pogotovu nakon odlične igre Marvel’s Spider-Man, koja je ostvarila ogroman uspeh kod publike, ali i u finansijskom smislu.\nKao što već verovatno znate, to nije jedina igra koju je Insomniac izradio sa Sony, već studio sa ovom japanskom kompanijom sarađuje još od prvih dana Playstation brenda, u vidu igara Spyro, Ratcher & Clank i drugih, a sada se već navodi da je više igara u izradi, kao što su Spider-Man 2 i novi Ratchet & Clank, koji će se pojaviti za Playstation 5. Kada će se ove igre pojaviti pre publikom, nije poznato, ono što je sigurno je da je Insomniac u sigurnim rukama i da ga čeka bogata budućnost.


Kolona kamiona na granici duga 11 kilometara | Skandalozno\n17. oktobra 2018. | PREOKRET: Ves Mičel dobio zadatak da promeni američku politiku na Balkanu zbog Rusije?!\n5. dan u toku: Kolona kamiona na granici sa Hrvatskom duga 11 kilometara\nHrvatska je oko 12.45 časova odblokirala transport robe ka Srbiji nakon gotovo desetosatnog zastoja usled pada kompjuterskog sistema na graničnom prelazu Bajakovo, saopšteno je danas iz Uprave carina, koja napominje da je izlaz teretnjaka iz Srbije i dalje onemogućen.\nZbog tog problema saobraćaj sa Hrvatskom je od tri sata ujutru bio potpuno obustavljen, kažu u Upravi carina, odakle poručuju i da se promet putnika na tom graničnom prelazu odvija normalno, sa zadržavanjima od uobičajnih 15 minuta.\nKolona teretnjaka je sa srpske strane sada duga oko 11 kilometara, a neki su u njoj već peti dan.\nPutnički saobraćaj u oba pravca se odvija bez većih zastoja i problema, kaže šef graničnog prelaza Batrovci Nenad Vukčević i dodaje da vozači kamiona gube strpljenje i pokušavaju da nekako izađu iz kolone, mada za to nema dovoljno manevarskog prostora, kako bi pokušali da do Hrvatske stignu preko BiH ili Mađarske.\nUprava carina podseća da je ka Mađarskoj od nedelje za putnički i teretni saobraćaj otvoren granični prelaz Horgoš 1, pa se kamioni sa Kelebije preusmeravaju na taj prelaz. Putnički saobraćaj na Horgošu 1 se odvija nesmetano bez zadržavanja a šef tog teretnog prelaza Veljko Daničić kaže da je stanje na tom prelazu “pod kontrolom i da na ulazu u zemlju nema zadržavanja, ali da je kolona kamiona na izlazu trenutno duga oko dva kilometra.\nUpozorava na moguću veću gužvu na izlazu iz zemlje, budući da se očekuje da će se ka Horgošu uputiti vozači teretnih vozila sa drugih graničnih prelaza. Na graničnom prelazu Kelebija u putničkom saobraćaju nema zadržavanja, dok se na Terminalu Kelebija, preko koga je za poslednjih 24 časa prešlo oko 650 kamiona, pritisak značajno smanjio, nakon što je Horgoš 1 ponovo otvoren za teretni saobraćaj.\nIz te uprave podsećaju i da je od subote za saobraćaj ponovo otvoren prelaz Bački Vinogradi-Ašothalom, pa se putnički promet ka Mađarskoj normalno odvija preko graničnih prelaza Horgoš 1, Kelebija, Bajmok, Đala, Bački Breg i Bačkih Vinograda, dok su prelazi Bezdan i Bogojevo ka Hrvatskoj potpuno zatvoreni i za putnički i za teretni saobraćaj.\nNa graničnom prelazu Šid primećeno je da se od sinoć izbeglice kreću novom rutom ka mestu Berkasovo, gde je nekada postojao pogranični prelaz koji je zatvoren ulaskom Hrvatske u EU.\nUprava carina apeluje na prevoznike da kamione upućuju ka prelazima koji su otvoreni za teretni saobraćaj, a da za sada izbegavaju granični prelaz Batrovci, dok se situacija potpuno ne normalizuje.\n(tanjug, foto: Uprava carina)\nBudite prvi sa komentarom na članku "5. dan u toku: Kolona kamiona na granici sa Hrvatskom duga 11 kilometara"\nDOKAZANO: Molitve upućene Bogu bukvalno isceljuju


Brzi početak: štampanje dokumenta u programu Word Starter - Word\nBrzi početak: štampanje dokumenta u programu Word Starter\nPre nego što odštampate dokument, preporučuje se da ga pregledate da biste se uverili da izgleda onako kako želite. Prilikom pregleda u programu Word Starter, dokument se otvara u prikazu Prikaz „Microsoft Office Backstage“. U ovom prikazu možete da promenite opcije podešavanje stranice pre štampanja.\nDa biste uklopili nekoliko stranica dokumenta na jednoj odštampanoj stranici, u okviru Postavke, u padajućem okviru opcija razmere izaberite željenu opciju.\nNapomena: Ako želite da vidite kako će dokument izgledati kada ga odštampate na papiru koji je drugačije veličine od onog u vašem štampaču, izaberite stavku Podesi prema veličini papira, a zatim izaberite neku drugu veličinu papira. Na primer, možete odštampati dokument na papiru veličine 8,5 puta 11 inča, podešen kao da je za štampanje na papiru A4 formata.\nOdštampajte ceo dokument ili samo deo. U okviru Postavke izaberite opciju za štampanje samo one stranice koja je trenutno u pregledu, celog dokumenta ili određenog opsega stranica, na primer 2-5.\nSavet Office.com stalno ažuriraju novim sadržajima, uključujući članci, video zapisi i kursevi za obuku. Ako na dnu prikazivača pomoći kaže van mreže i koji su povezani sa Internetom, kliknite na dugme van mreže, a zatim izaberite stavku Prikaži sadržaj sa Office.com. Ili, posetite pomoć za Office Starter i uputstvima stranice na Office.com.


Prvi memorijalni turnir “Miodrag Skale Gvozdenović” u nedjelju u Nikšiću – Reprezentacija.me\nPrvi memorijalni turnir “Miodrag Skale Gvozdenović” u nedjelju u Nikšiću\nOrganizatori su Opština Nikšić, Odbojkaški savez Crne Gore i MOK Sutjeska.\nRedakcijaPrije 7 daysAžurirano: 15/09/2021\n0 95 1 minut čitanja\nPrvi Memorijalni turnir “Miodrag Skale Gvozdenović” održaće se u nedjelju 19. septembra 2021. godine u Nikšiću. Na turniru koji se održava u čast našeg proslavljenog odbojkaša, učestvovaće Budućnost Volley iz Podgorice, OK Jedinstvo iz Bijelog Polja, OK Galeb iz Bara i MOK Sutjeska iz Nikšića. Turnir se igra u Sportskom centru u Nikšiću sa početkom od 16 časova, a organizatori su Opština Nikšić, Odbojkaški savez Crne Gore i MOK Sutjeska.\nA post shared by OK "Sutjeska" Niksic (@oksutjeskaniksic)\nU reprezentaciji Jugoslavije kao kapiten osvojio je broznanu medalju na Evropskom prvenstvu 1975, zlatne medalje na Mediteranskim igrama 1967. i 1975, srebrnu (1974.) i pet bronzanih (1970, 1971, 1973, 1975. i 1976.) medalja na Balkanskim prvenstvima. Za reprezentaciju Jugoslavije na tri Evropska prvenstva (1967, 1971. i 1975.) odigrao je 25 utakmica, a igrao je i na Svjetskom prvenstvu 1970.\nmiodrag skale gvozdenovic odbojkaski savez crne gore ok sutjeska Opstina Niksic\nOdbojkaški savez potpisao ugovor o stipendiranju sa Vukašinom Cimbaljevićem\nOdbojkaški savez i HG Budvanska Rivijera grade terene za odbojku na pijesku


GRADI SE NOVA LINIJA BUNARA\n8 May 2020, 13:10 Kostolac Sat Tv Maja Stepanović\nNapredovanje otkopne mehanizacije kopa „Drmno“ odnosi se na to da se Gradi nova linija bunar .Ugovorena vrednost radova iznosi više od 770 miliona dinara\n- Ugovorena vrednost radova koji treba da se završe u januaru naredne godine iznosi 770.443.029,69 dinara. Pored izvođenja radova na bušenju bunara, njihovom mašinskom i elektro opremanju, planirano je i postavljanje odvodnog gravitacionog cevovoda koji se sastoji od dva kraka. Jedan se uliva u novoizgrađeno korito Dunavca na zapadu, a drugi u gornji deo rukavca Dunavca, na istoku. Projektovana dužina cevovoda je oko 4.500 metara - rekao je Mladen Vojnić, vodeći inženjer hidrogeološkog nadzora u ogranku „TE-KO Kostolac“.\nSektor ogranka TE-KO Kostolac za informacione sisteme uvek na visini zadatka\n29 Aug 2020, 11:07\nOrganizovani su zajednički projekti koji su omogućili olakšanu komunikaciju na daljinu u JP EPS-a\nNA KOPU DRMNO U TOKU SU RADOVI NA IZGRADNJI TRAFOSTANICE RUDNIK 4\nNA KOPU DRMNO U TOKU SU RADOVI NA IZGRADNJI TRAFOSTANICE “RUDNIK 4” Ukupna vrednost kompletnog projekta izgradnje…\nMAJSKA PROIZVODNJA KOPA DRMNO\nNa kopu Drmno u maju otkrivka 11 odsto veća od plana. Za pet meseci rada otkopana su 19.349.323 kubika čvrste mase, što…